Agenda Y Cyfarfod Llawn ar Dydd Mercher, 16 Medi 2020, 13.30 | Senedd\nY Cyfarfod Llawn - Dydd Mercher, 16 Medi 2020 13.30\nAgenda PDF 521 KB Gweld Agenda fel HTML\nPapurau ar gyfer y cyfarfod hwn mewn pecyn PDF PDF 579 KB\nCofnodion y gellir eu hargraffu PDF 435 KB Gweld Cofnodion fel HTML\nTranscript: Transcript for 16/09/2020 - Y Cyfarfod Llawn\nOQs-w , eitem 1. PDF 91 KB\nGofynnwyd cwestiynau 1-9 ac 11-12. Ni ofynnwyd cwestiwn 10. Atebwyd cwestiynau 1 a 9 gan y Dirprwy Weinidog Tai a Llywodraeth Leol. Gwahoddodd y Llywydd lefarwyr y pleidiau i ofyn cwestiynau i’r Gweinidog ar ôl cwestiwn 2.\nDatganiad gan y Gweinidog Iechyd a Gwasanaethau Cymdeithasol - Cyfyngiadau coronafeirws lleol ym Mwdeistref Caerffili a Rhondda Cynon Taf\nGwnaeth Jack Sargeant ddatganiad ar Ddiwrnod Atal Hunanladdiad y Byd.\nGwnaeth Helen Mary Jones ddatganiad ar 40 mlynedd o CYCA cycaonline.org sy’n darparu gwasanaethau i blant a pobl Ifanc yn Sir Gaerfyrddin.\nGwnaeth Darren Millar ddatganiad ar 80 mlynedd ers Brwydr Prydain.\nAm 16.07, yn unol â Rheol Sefydlog 12.18, cafodd y cyfarfod ei atal dros dro gan y Llywydd tan 16.22.\nCynnig o dan Reol Sefydlog 10.5 i benodi Cadeirydd Swyddfa Archwilio Cymru\nNDM7374 Llyr Gruffydd (Gogledd Cymru)\nCynnig bod y Senedd, yn unol â pharagraff 5(1) o Atodlen 1 i Ddeddf Archwilio Cyhoeddus (Cymru) 2013, ac o dan Reol Sefydlog 10.5:\nYn penodi Lindsay Foyster yn Gadeirydd Swyddfa Archwilio Cymru o 17 Hydref 2020 tan 15 Mawrth 2023.\nNoder: Gosodwyd adroddiad y Pwyllgor Cyllid ar Benodi Cadeirydd ac Aelodau Anweithredol Swyddfa Archwilio Cymru yn y Swyddfa Gyflwyno ar 9 Medi 2020.\nCynnig i sefydlu pwyllgor o dan Reol Sefydlog 16.3: Pwyllgor y Llywydd - TYNNWYD YN ÔL\nNDM7375 Elin Jones (Ceredigion)\nCynnig bod y Senedd, yn unol â Rheol Sefydlog 16.3:\nyn sefydlu Pwyllgor y Llywydd i gyflawni’r swyddogaethau a nodir yn Rheol Sefydlog 18B.2.\nDadl y Ceidwadwyr Cymreig - Mesurau i Atal COVID-19\nNDM7376 Darren Millar (Gorllewin Clwyd)\na) ymestyn y defnydd gorfodol o orchuddion wyneb i gynnwys meysydd awyr, siopau, archfarchnadoedd, canolfannau siopa, ysbytai a lleoliadau gofal iechyd eraill;\nb) defnyddio cyfyngiadau coronafeirws lleol mewn ymateb i gynnydd sylweddol mewn cyfraddau heintio Covid-19 mewn modd cymesur er mwyn osgoi gosod cyfyngiadau symud llawn ar Gymru gyfan;\nc) ei gwneud yn ofynnol i bob teithiwr sy'n dod i mewn i Gymru o dramor gael prawf Covid-19 wrth gyrraedd Maes Awyr Caerdydd.\nDileu is-bwynt (a).\nDileu is-bwynt (c) a rhoi yn ei le:\n'Yn galw ar Lywodraeth Cymru i adolygu effeithiolrwydd mesurau i gynnwys lledaeniad COVID-19 mewn perthynas â theithio rhyngwladol hyd yma ac i weithredu unrhyw wersi a ddysgwyd.'\n[Os derbynnir Gwelliant 2, bydd Gwelliant 2 yn cael ei ddad-ddethol]\nGwelliant 3 Rebecca Evans (Gwyr)\nDileu is-bwynt (c) a rhoi yn ei le 'profi pobl sy’n dychwelyd i Gymru o wledydd nad ydynt wedi’u heithrio sydd â chyfraddau uwch o COVID-19 na Chymru, yn unol â’r cyngor cyfredol gan y Grŵp Cyngor Technegol'.\nTechnical Advisory Group: statement on testing travellers returning to Wales from areas of high prevalence (Saesneg yn unig):\nGwelliant 4 Caroline Jones (Gorllewin De Cymru)\nYn galw ar Lywodraeth Cymru i sicrhau llety i alluogi teithwyr a'r rhai nad oes ganddynt y cyfleusterau i fod dan gwarantin ar eu pen eu hunain.\nGwelliant 5 Sian Gwenllian (Arfon)\nYn galw ar Lywodraeth Cymru i wneud gorchuddion wyneb yn orfodol mewn ardaloedd cymunedol mewn lleoliadau addysg penodol.\nGwelliant 6 Sian Gwenllian (Arfon)\nYn galw ar Lywodraeth Cymru i gyflwyno cynllun COVID-19 newydd i Gymru i ddarparu dull cyfannol o ymdrin â'r pandemig yn ystod y cyfnod nesaf.\nGwelliant 7 Sian Gwenllian (Arfon)\nYn galw ar Lywodraeth Cymru i fynd i'r afael ar frys â phroblemau yn y drefn brofi bresennol ac i weithio tuag at gyflwyno profion dyddiol torfol.\nGwelliant 8 Sian Gwenllian (Arfon)\nYn galw ar Lywodraeth Cymru i archwilio'r syniad o ddefnyddio ‘cyfyngiadau symud clyfar' wrth ymateb i glystyrau lleol, gan ddefnyddio cyfyngiadau mewn ardaloedd mor lleol â phosibl.\nY Grŵp Cyngor Technegol: datganiad ar brofi teithwyr sy'n dychwelyd i Gymru o ardaloedd lle mae nifer yr achosion o'r firws yn uchel\na) defnyddio cyfyngiadau coronafeirws lleol mewn ymateb i gynnydd sylweddol mewn cyfraddau heintio Covid-19 mewn modd cymesur er mwyn osgoi gosod cyfyngiadau symud llawn ar Gymru gyfan;\nb) profi pobl sy’n dychwelyd i Gymru o wledydd nad ydynt wedi’u heithrio sydd â chyfraddau uwch o COVID-19 na Chymru, yn unol â’r cyngor cyfredol gan y Grŵp Cyngor Technegol'.\nAm 18.04, yn unol â Rheol Sefydlog 12.18, cafodd y cyfarfod ei atal dros dro gan y Dirprwy Lywydd tan 18.12.\nDadl Plaid Brexit - Bil Marchnad Fewnol y Deyrnas Unedig\nNDM7372 Mark Reckless (Dwyrain De Cymru)\nYn croesawu Bil Marchnad Fewnol y Deyrnas Unedig.\nBil Marchnad Fewnol y Deyrnas Unedig (Saesneg yn unig)\nGwelliant 1 Neil Hamilton (Canolbarth a Gorllewin Cymru)\nYn croesawu rhai rhannau o Fil Marchnad Fewnol y Deyrnas Unedig sy'n dychwelyd, yn briodol, bwerau pwysig o'r UE i'r DU.\n[Os derbynnir Gwelliant 1, bydd Gwelliannau 2 a 3 yn cael ei ddad-ddethol]\nGwelliant 2 Rebecca Evans (Gwyr)\nYn credu bod Bil y Farchnad Fewnol, Llywodraeth y DU gyfystyr ag ymosodiad ar y setliad datganoli a fyddai, pe bai’n cael ei ddeddfu, yn tanseilio pwerau’r Senedd i ddiogelu a hyrwyddo buddiannau pobl Cymru.\nGwelliant 3 Sian Gwenllian (Arfon)\nCynnig bod y Senedd yn cytuno bod Bil Marchnad Fewnol Llywodraeth y DU yn ymosodiad uniongyrchol ar genedligrwydd a democratiaeth yng Nghymru.\nGwelliant 4 Neil Hamilton (Canolbarth a Gorllewin Cymru)\nYn gresynu at y rhannau hynny o Fil Marchnad Fewnol y Deyrnas Unedig sy'n cynnig datganoli pwerau ymhellach i'r Senedd a Llywodraeth Cymru oherwydd, ar sail tystiolaeth yr 20 mlynedd diwethaf, mae Llywodraeth Cymru yn debygol o'u defnyddio i gynyddu rheoleiddio, cyfyngu ar ryddid a thanseilio cystadleurwydd economi Cymru.\nGwelliant 5 Neil Hamilton (Canolbarth a Gorllewin Cymru)\nYn credu y dylid dileu'r Senedd, fel rhan o gynllun ehangach i unioni canlyniadau anfoddhaol datganoli drwy, yn benodol, ddemocrateiddio'r GIG a chreu mwy o ymreolaeth leol mewn addysg, ac wrth gadw elfennau Bil Marchnad Fewnol y Deyrnas Unedig sy'n helpu i ddychwelyd pwerau, yn briodol, o'r UE i'r DU.\nGwelliant 6 Gareth Bennett (Canol De Cymru)\nYn credu na ddylai'r pwerau a gaiff eu dychwelyd gan Fil Marchnad Fewnol y Deyrnas Unedig gael eu datganoli i Gymru o ystyried sut y mae Llywodraeth Cymru a'r Senedd wedi methu mewn perthynas â'r pwerau datganoledig presennol sydd ganddynt.\nGwelliant 7 Gareth Bennett (Canol De Cymru)\nYn galw am refferendwm cyfrwymol ynghylch a ddylid cadw neu ddiddymu llywodraeth a senedd datganoledig Cymru, yn sgil amcanion arfaethedig Bil Marchnad Fewnol y Deyrnas Unedig.\nYn galw ar Lywodraeth Cymru i archwilio annibyniaeth er mwyn diogelu democratiaeth yng Nghymru yn sgil Bil Marchnad Fewnol Llywodraeth y DU.\nYn unol â Rheol Sefydlog 34.14D, am 19.16, cafodd y trafodion eu hatal dros dro er mwyn caniatáu egwyl technegol cyn y cyfnod pleidleisio.\nDechreuodd yr eitem am 19.26\nCrynodeb o Bleidleisiau [16/09/20] , eitem PDF 724 KB\nNDM7371 David Melding (Canol De Cymru)\nYr angen am gronfa diogelwch tân yng Nghymru i gynnig cymorth i lesddeiliaid.\nDechreuodd yr eitem am 19.43


Os ydych yn anfodlon â phenderfyniad gan yr Adran Gwaith a Phensiynau (DWP) neu CThEM am eich budd-daliadau neu gredydau treth, mae’n bwysig dilyn y drefn gywir. Dyma grynodeb o’r hyn sydd angen i chi ei wneud a phryd.\nSicrhewch eich bod yn darllen am sut i anghytuno â phenderfyniad ar wefan GOV.UK cyn gofyn am ailystyriaeth orfodol\nOs byddwch yn anghytuno â phenderfyniad am fudd-daliadau gan DWP neu CThEM gallwch ofyn i’r penderfyniad gael ei ystyried unwaith eto.\nGelwir hyn yn ailystyriaeth orfodol. Mae hyn yn golygu y bydd rhywun arall yn edrych ar y penderfyniad i weld a ellir ei newid.\nMae rhaid i chi fynd trwy’r cam hwn cyn y gallwch apelio.\nFel arfer, mae rhaid i chi ofyn am ailystyriaeth orfodol o fewn mis i’r dyddiad sydd ar eich llythyr penderfyniad. Neu’r neges yn eich cyfrif ar-lein os ydych yn gwneud cais am Gredyd Cynhwysol.\nOs byddwch yn colli’r terfyn amser, nid oes rhaid i’r adran sy’n gwneud y penderfyniad dderbyn eich cais am ailystyriaeth orfodol oni bai bod gennych reswm da iawn. Er enghraifft roeddech yn yr ysbyty, neu fod perthynas agos wedi marw.\nSut i ofyn i’r DWP am ailystyriaeth orfodol\nGallwch ofyn i’r DWP am ailystyriaeth orfodol trwy:\nysgrifennu neges yn eich cyfrif Credyd Cynhwysol ar-lein.\nEglurwch pam rydych yn credu bod eu penderfyniad yn anghywir. Ac anfonwch gopïau o unrhyw dystiolaeth arall sydd gennych os credwch y bydd hynny’n helpu’ch achos.\nDarganfyddwch fwy am sut i anghytuno â phenderfyniad, ac i lawrlwytho ffurflen CRMR1, ar wefan GOV.UK\nSut i ofyn i CThEM am ailystyriaeth orfodol\nRydych yn gofyn i CThEM am ailystyriaeth orfodol trwy:\nllenwi ffurflen WTC / AP (neu ddefnyddio’r gwasanaeth ar-lein) – ar gyfer penderfyniad credydau treth.\nLawrlwythwch ffurflen CH24A o wefan GOV.UK\nLawrlwythwch ffurflen WTC/AP neu ddefnyddio’r gwasanaeth ar-lein ar wefan GOV.UK\nPan fydd y penderfyniad wedi cael ei ailystyried\nPan fydd DWP neu CThEM wedi edrych ar eich penderfyniad eto, byddant yn anfon dau gopi o ddogfen atoch a elwir yn hysbysiad ailystyriaeth orfodol. Bydd hyn yn rhoi gwybod i chi am ganlyniad yr ailystyriaeth.\nGallwch ddim ond apelio yn erbyn penderfyniad budd-dal pan fyddwch wedi cael yr hysbysiad ailystyriaeth orfodol.\nMae rhaid i chi apelio o fewn mis i’r dyddiad ar eich hysbysiad ailystyriaeth orfodol.\nI apelio mae rhaid i chi anfon y canlynol i Wasanaeth Llysoedd a Thribiwnlysoedd EM (mae’r cyfeiriad ar y ffurflen):\ncopi o’r hysbysiad ailystyriaeth orfodol\nffurflen SSCI - lawrlwythwch hi o wefan GOV.UK\nDarganfyddwch fwy am apelio yn dilyn ailystyriaeth orfodol ar wefan Cyngor ar Bopeth\nOs ydych am barhau ag apêl, mae’n syniad da cael ychydig o gymorth arbenigol, er enghraifft, gan Gyngor ar Bopeth neu eich Canolfan Gyfreithiol leol.\nDarganfyddwch fwy ein canllaw Ble i gael cymorth a chyngor am fudd-daliadau?\nA ydych am herio penderfyniad gan eich cyngor ynghylch eich Budd-dal Tai neu Gostyngiad Treth Gyngor? Bydd rhaid i chi gysylltu â’ch cyngor i gwestiynu ei benderfyniad a dilyn ei weithdrefn apelio.\nOs ydych yn anghytuno â phenderfyniad eich awdurdod lleol i beidio â thalu am eich gofal, neu os nad ydych yn credu eu bod wedi cynnig digon o gymorth i ddiwallu’ch anghenion, darllenwch ein canllaw Sut i herio’ch awdurdod lleol ynghylch eich gofal


4axis peiriant torri ysgythru cnc llwybrydd gwerthyd aml-bennau gyda dyfais cylchdro ar gyfer Addurno Dodrefn MDF Pren\nPeiriant engrafiad llwybrydd cnc aml-swyddogaethau UBOCNC, nid yn unig y gall brosesu ar y ddalen fflat, ond gall hefyd brosesu ar y silindr gyda dyfais cylchdro.Gall gwerthydau aml-bennau weithio ar yr un pryd, Gellir prosesu sawl darn gwaith mewn sypiau ar yr un pryd, sy'n gwella'r effeithlonrwydd prosesu yn fawr ac yn arbed costau.\nDyletswydd trwm Llwybrydd pren 1325 peiriant torri engrafiad cnc\nMae'r gwely wedi'i weldio â thiwb sgwâr hael â waliau trwchus, strwythur siâp T, sefydlogrwydd uwch.Gall arsugniad gwactod + dyluniad pen bwrdd slot T ddiwallu anghenion arsugniad platiau tenau fel MDF, a gall hefyd fodloni gofynion gosod platiau pren solet trwchus.Falf rheoli falf solenoid, cychwyn un botwm, gan ddileu cylchdro llaw feichus y falf.\nLlwybrydd CNC pren 1325 peiriant torri engrafiad gwaith coed\nEr mwyn diwallu anghenion gwahanol gwsmeriaid, rydym yn dylunio model economaidd a gwydn yn arbennig.\nGyda'r model hwn, mae'r gwely wedi'i weldio â thiwb sgwâr hael, sy'n fwy sefydlog;gyda'r gwerthyd wedi'i oeri â dŵr, mae'r effaith oeri yn well, a gall weithio am amser hir heb bwysau;gall y bwrdd alwminiwm gyda PVC nid yn unig osod y plât yn dda, ond hefyd amddiffyn y bwrdd;Mae'r system reoli yn mabwysiadu handlen DSP all-lein i gael gwared ar ddibyniaeth y peiriant ar y cyfrifiadur.\nLlwybrydd Cnc Pren Aml-Bennau 3d Peiriant Melino Engrafiad Cnc\nPeiriant engrafiad aml-ben ac aml-werthyd: Mae'r offer hwn wedi'i gynllunio i wella effeithlonrwydd prosesu.Gall y gwerthyd deuol brosesu dau ddarn gwaith ar yr un pryd.Gallwch ddefnyddio gwerthyd sengl i weithio, neu gallwch ddefnyddio dwy werthyd i weithio ar yr un pryd.Yn meddu ar echelinau cylchdroi deuol ar yr un pryd, gall brosesu 2 silindr.\n3d Gwaith Coed Cnc Llwybrydd Engrafiad Peiriant Melino Ar Gyfer Pren\nMae hwn yn offer rheoli rhifiadol cost-effeithiol, a all nid yn unig berfformio cerfio panel drws cyffredin, cerfio gwag, cerfio cymeriad, ond hefyd yn torri gwahanol blatiau anfetelaidd, megis bwrdd dwysedd, acrylig, bwrdd dau-liw, bwrdd pren solet , etc.\nPeiriant torri cerflun cerfio 4 echel / peiriant llwybrydd melino cnc 4 echel


Penderfyniadau am y mater Regional Pool Agreement and Approval Report Template\nRegional Pool Agreement and Approval Report Template\n19/12/2019 - Pooled Budget Agreement for Care Home Accommodation for Older People 2019-2020\nCyflwynodd y Cynghorydd Jones y Cytundeb Cyllideb Gyfun ar gyfer Llety Cartref Gofal i Bobl H?n 2019/2020 a oedd yn cynghori ar y dull rhanbarthol arfaethedig o gyflawni gofynion cyfreithiol yr awdurdod o ran sefydlu a chynnal cronfa gyfun ranbarthol. Roedd hyn yn cydymffurfio â’r dyletswyddau a osodwyd gan Ddeddf Gwasanaethau Cymdeithasol a Llesiant (Cymru) 2014 (“Deddf 2014”) a Rheoliadau Cytundebau Partneriaeth (Cymru) 2014 (“Rheoliadau 2015).\nEsboniodd y Prif Swyddog (Gwasanaethau Cymdeithasol) bod angen penderfyniad i gymeradwyo’r dull gweithredu rhanbarthol ar gyfer sefydlu cronfa gyfun a rennir, heb risgiau, i’w chynnal gan Gyngor Sir Ddinbych ar ran y chwe Chyngor yng Ngogledd Cymru a Bwrdd Iechyd Prifysgol Betsi Cadwaladr, o ran y gwariant rhanbarthol ar swyddogaethau llety cartrefi gofal ar gyfer pobl h?n.\nNi fyddai unrhyw swyddogaethau yn cael eu dirprwyo a oedd yn golygu y byddai pob partner yn cynnal cyfrifoldeb unigol llwyr ar gyfer cyflawni eu dyletswyddau statudol o ran comisiynu a darparu gwasanaethau llety cartref gofal. Byddai pob partner yn parhau i fod yn llwyr gyfrifol am eu cyllidebau a’u gwariant eu hunain.\n(a) I nodi’r cynnydd a wnaed yn rhanbarthol i gyflawni gofynion Rhan 9 Deddf 2014, sy’n cynnwys gofyniad cyfreithiol i sefydlu cronfa gyfun ranbarthol ar gyfer llety cartref gofal i bobl h?n;\n(b) Y dylid cymeradwyo sefydlu cronfa gyfun a rennir, heb risgiau, ar gyfer llety gofal cartref i bobl h?n, fel y’u nodir yn yr adroddiad, gyda Chyngor Sir Ddinbych yn gweithredu fel yr Awdurdod Cynnal, gyda’r trefniadau yn dod i rym ar gyfer y flwyddyn ariannol 2019/20; a\n(c) Y dylid rhoi cymeradwyaeth i’r Cyngor ymrwymo i gytundeb cyfreithiol rhwng Bwrdd Iechyd Prifysgol Betsi Cadwaladr a’r chwe awdurdod lleol ar draws Gogledd Cymru, gan reoleiddio sefydliad, gweithrediad a’r trefniadau llywodraethu ar gyfer y gronfa gyfun am gyfnod o 3 blynedd.


Cyfaint siâp yw faint o ofod mae’n ei gymryd. Efallai y byddai angen ichi gyfrifo cyfaint gofod neu siâp pe baech chi, er enghraifft, eisiau gwybod faint o bridd i’w brynu i lenwi bocs plannu neu faint o goncrit y bydd arnoch ei angen i gwblhau patio.\nBydd arnoch angen eich sgiliau arwynebedd er mwyn cyfrifo cyfaint siâp. A dweud y gwir, gan eich bod eisoes yn gwybod sut i gyfrifo arwynebedd y rhan fwyaf o siapiau, rydych chi un cam syml i ffwrdd o allu canfod cyfaint y rhan fwyaf o siapiau hefyd!\nDownload this video clip.Video player: s3_3_shapes.mp4\nYn y fideo hwn, byddwch yn edrych ar sut i gyfrifo cyfaint prismau. Siâp 3D yw prism lle mae croestoriad, neu sleis, y siâp yr un peth yr holl ffordd drwodd. Gallwch weld y byddai sleis o unrhyw un o’r siapiau hyn yn aros yr un peth lle bynnag rydych yn ei thorri. I gyfrifo cyfaint unrhyw brism, y cwbl mae angen ichi ei wneud yw canfod arwynebedd y croestoriad ac yna lluosi’r arwynebedd hwn â hyd y prism.\nYn yr enghraifft hon, yn gyntaf mae angen ichi gyfrifo arwynebedd y croestoriad petryal. Mae 12 gwaith 10 yn rhoi arwynebedd o 120 o gentimetrau sgwâr. Nawr eich bod yn gwybod arwynebedd y croestoriad, y cwbl mae angen ichi ei wneud yw ei luosi â hyd y siâp: 5 centimetr. Mae’r cyfaint yn hafal i 120 gwaith 5, sy’n hafal i 600 o gentimetrau ciwb.\nDewch inni roi cynnig arall arni gyda siâp gwahanol. Yma, y triongl yw’r croestoriad. Byddwch yn cofio o’ch gwaith cynharach eich bod, i ganfod arwynebedd triongl, yn defnyddio’r fformiwla hon. Felly arwynebedd y croestoriad hwn yw 6 gwaith 5, wedi’i rannu â 2. Sef 30 wedi’i rannu â 2. Mae hyn yn rhoi arwynebedd o 15 centimetr sgwâr. Nawr, lluoswch arwynebedd y croestoriad â hyd y siâp i ganfod y cyfaint. Mae 15 gwaith 12 yn rhoi cyfaint o 180 o gentimetrau ciwb.Edrychwch ar gwpl o enghreifftiau eraill o gyfrifo cyfaint prismau, cyn rhoi cynnig arni eich hun.\nEnghraifft: Cyfrifo cyfaint\nFfigur 35 Cyfrifo cyfaint\nY croestoriad ar y siâp hwn yw’r siâp L ar y blaen. Er mwyn gweithio allan yr arwynebedd bydd angen ichi ei rannu’n ddau betryal fel yr ydych wedi ymarfer yn y rhan flaenorol o’r adran hon.\nPetryal 1 = 7 × 4 = 28 cm2\nPetryal 2 = 5 × 2 = 10 cm2\nArwynebedd y croestoriad = 28 + 10 = 38 cm2\nNawr bod gennych arwynebedd y croestoriad, lluoswch hwn â’r hyd i gyfrifo’r cyfaint.\nC = 38 × 10 = 380 cm3\nEnghraifft: Cyfrifo cyfaint silindr\nYr enghraifft olaf i edrych arni yw silindr. Cylch yw croestoriad y siâp hwn. Bydd angen ichi ddefnyddio’r fformiwla i ganfod arwynebedd cylch yn yr un ffordd ag y gwnaethoch yn y rhan flaenorol o’r adran hon.\nFfigur 36 Cyfrifo cyfaint silindr\nGallwch weld bod gan y croestoriad cylchol radiws o 8 cm. I ganfod arwynebedd y cylch hwn, defnyddiwch y fformiwla:\nNawr bod yr arwynebedd gennych, lluoswch hwn â hyd y silindr i gyfrifo’r cyfaint.\nC = 201.088 × 15 = 3016.32 cm3\nNawr rhowch gynnig ar y cwestiynau canlynol. Gwnewch y cyfrifiadau heb gyfrifiannell. Gallwch ail-wirio gyda chyfrifiannell os oes angen a chofiwch wirio’ch atebion yn erbyn ein hatebion ni.\nGweithgaredd 7: Cyfaint\nCanfyddwch gyfaint y siapiau canlynol heb ddefnyddio cyfrifiannell. Nid yw’r siapiau wedi’u lluniadu wrth raddfa.\nFfigur 37 Prism petryal (ciwboid)\nArwynebedd y croestoriad petryal yw:\n5 × 12 = 60 cm2\nI gael y cyfaint, nawr mae angen ichi luosi arwynebedd y croestoriad â hyd y siâp:\n60 × 3 = 180 cm3\nFfigur 38 Prism cylchol (silindr)\nGallwch weld bod gan y croestoriad cylchol ddiamedr o 20 cm. I ganfod arwynebedd y cylch hwn, mae angen ichi ganfod y radiws yn gyntaf:\nradiws = 20 ÷ 2 = 10 cm\nI ganfod arwynebedd y croestoriad cylchol, defnyddiwch y fformiwla:\nA = 3.142 × 10 × 10\nA = 314.2 cm2\nNawr bod yr arwynebedd gennych, lluoswch hwn â hyd y silindr i gyfrifo’r cyfaint:\nC = 314.2 × 35 = 10 997 cm3\nFfigur 39 Prism trionglog\nY croestoriad ar y siâp hwn yw’r triongl ar flaen y siâp. I ganfod arwynebedd triongl rydych chi’n defnyddio’r fformiwla:\nA = (s × u) ÷ 2\nYn yr achos hwn felly:\nA = (1.5 × 1.5) ÷ 2\nA= 2.25 ÷ 2\nA = 1.125 m2\nNawr eich bod yn gwybod arwynebedd y croestoriad, rydych yn ei luosi â hyd y siâp i ganfod y cyfaint (C):\nC = 1.125 × 3 = 3.375 m3\nFfigur 40 Prism trapesoid\nAwgrym: Ewch yn ôl i’r adran ar arwynebedd ac atgoffa’ch hun am y fformiwla i ganfod arwynebedd trapesiwm.\nTrapesiwm yw’r croestoriad felly bydd arnoch angen y fformiwla:\nA = open a postfix times prefix plus of times normal s close postfix times multiplication u divided by two\nA = left parenthesis six plus eight right parenthesis postfix times multiplication five divided by two\nA = 14 postfix times multiplication five divided by two\nA = 14 divided by two\nA = 35 cm2\nNawr bod arwynebedd y croestoriad gennych, lluoswch ef â hyd y prism i gyfrifo’r cyfaint:\nC = 35 × 20 = 700 cm3\nYn yr adran hon rydych wedi dysgu:\nmai cyfaint yw’r gofod y tu mewn i siâp neu ofod 3D\nsut i ganfod cyfaint prismau fel ciwboidau, silindrau a phrismau trionglog.\nYn ôl 2.3 Arwynebedd cylch\nNesaf 4 Faint fydd yn ffitio?


Ymgynghoriad ar welliannau ffordd i'r A40 rhwng Cylchfan Penblewin a Redstone Cross | LLYW.CYMRU\nYmgynghoriad ar welliannau ffordd i'r A40 rhwng Cylchfan Penblewin a Redstone Cross\nGwahoddir gyrwyr, trigolion ac aelodau'r cyhoedd i rannu eu barn ar y gwelliannau arfaethedig i ddarn o ffordd ar yr A40.\nYn dilyn dwy gyfres o Arddangosfeydd Gwybodaeth i'r Cyhoedd ynghynt eleni, a oedd yn dangos y rhestr fer o opsiynau, mae ymgynghoriad newydd wedi agor ar gynlluniau i wneud newidiadau i'r ffordd rhwng Cylchfan Penblewin a Redstone Cross.\nMae tair rhan i'r gwaith:\nyr ateb a ffefrir a nodwyd yn y lle cyntaf\ngwelliannau y gellid eu gwneud i'r ateb a ffefrir\nmesurau teithio llesol y gellid eu hymgorffori o bosibl.\nMae nifer o broblemau wedi cael eu nodi yn dilyn y gwaith o gasglu a dadansoddi gwybodaeth a data. Roedd y dystiolaeth a'r data a gasglwyd yn cynnwys arolygon geoffisegol, arolygon o fioamrywiaeth, cyfrifiadau traffig, dibynadwyedd amserau siwrneiau, darpariaeth trafnidiaeth gyhoeddus, data traffig tymhorol, data ar ddifrifoldeb damweiniau, data economaidd-gymdeithasol a chyfyngiadau amgylcheddol.\nMae wyth amcan i'r cynllun, gan gynnwys cadernid y rhwydwaith a mynediad gwell, gwella diogelwch Cyffwrdd Redstone Cross, ac o ganlyniad lleihau nifer a difrifoldeb y gwrthdrawiadau, hyrwyddo teithio llesol drwy annog pobl i feicio, marchogaeth a cherdded i gynnig cyfleoedd ar gyfer ffyrdd iach o fyw a hyrwyddo cynhwysiant cymdeithasol, gan integreiddio'r rhwydwaith trafnidiaeth lleol er mwyn creu cysylltiadau gwell rhwng cymunedau lleol a chanolfannau trafnidiaeth allweddol.\nGan ystyried yr heriau hyn, rhoddwyd pedwar opsiwn ar restr fer i'w hystyried ymhellach.\nopsiwn 1A – Llwybr gogleddol â Chyffordd-T Groesgam yn Redstone Cross\nopsiwn 1B – Llwybr gogleddol (dim Cyffwrdd yn Redstone Cross)\nopsiwn 2A – Llwybr deheuol â Chyffordd-T Groesgam yn Redstone Cross\nopsiwn 2B – Llwybr deheuol (dim Cyffwrdd yn Redstone Cross)\nMae'r holl opsiynau’n cael eu hamlinellu'n glir yn yr ymgynghoriad.\nBydd Digwyddiad Ymgynghori yn cael ei gynnal yn Neuadd y Frenhines yn Arberth ar 2 Medi 2019, rhwng 12pm a 8pm.\n"Mae heriau amlwg yn gysylltiedig â chyflawni'r prosiect hwn, ac rydyn ni am wneud yn siŵr y bydd pawb y bydd y newidiadau'n effeithio arnyn nhw'n cael y cyfle i fynegi eu barn ar yr opsiynau sydd ar gael.\n"Hoffwn i annog pawb sy'n gweithio neu'n byw yn yr ardal i gymryd rhan yn yr ymgynghoriad.


dwp at Leanne Wood - Rhondda Plaid Cymru CYM\nTudalennau wedi eu tagio "dwp"\nAGPh Peidiwch a chau'r Adran Rheoli Dyled Porth\nPostiwyd gan Danny Grehan · February 02, 2017 4:08 yh · 7 o ymatebion\nAdran Gwaith a Phensiynau, peidiwch a chau'r Ganolfan Rheoli Dyled ym Mhorth\nMae'r ddeiseb yma nawr ar gau.\nDiolch o galon i'r cannoedd lofnododd y ddeiseb.\nEr bod y ddadl i beidio â chau'r ganolfan ym Mhorth wedi ei cholli, mae'n galondid bod y swyddi wedi aros yn y Rhondda.\nPan glywodd Leanne am y newyddion bod y swyddi yn symud i Donypandy dywedodd:-\n“Rwy’n fwy na balch y bu’r ymgyrch ar y cyd rhwng y PCS / a’r gymuned i gadw swyddi’r DWP yn y Rhondda yn llwyddiant, ac y bydd y staff o swyddfa’r Porth yn cael eu hadleoli i Donypandy yn hytrach na chael eu gorfodi i deithio i Gaerffili. Allai’r Rhondda ddim fforddio colli’r swyddi hyn – byddai ein heconomi lleol wedi cael ergyd galed na allai fod wedi ei fforddio. Mae’r penderfyniad heddiw yn unol â dymuniadau’r gweithlu teyrngar fu’n rhoi gwasanaeth eithriadol i’w cyflogwyr a’r bobl y maent yn eu gwasanaethu.\n“Fodd bynnag, ledled Cymru, nid yw’r darlun mor gadarnhaol. Yn Llanelli, Aberpennar a’r Pîl, bydd swyddfeydd lleol y DWP yn cael eu cau, gan golli cannoedd o swyddi i’r cymunedau lleol hynny. Penderfyniad wedi ei sbarduno gan agenda llymder y llywodraeth Dorïaidd yw hwn, nid gan anghenion ein cymunedau a’n pobl, ac y mae’n enghraifft arall pam fod Plaid Cymru eisiau gweld datganoli pwerau dros Ganolfannau Gwaith i Gymru fel y gallwn amddiffyn y gwasanaethau hyn rhag y llywodraeth Geidwadol.”\nDyma eiriad y ddeiseb wreiddiol :-\nBydd cau Canolfan Rheoli Dyled Adran Gwaith a Phensiynau ym Mhorth yn cael effaith ddifrifol ar y Rhondda. Cyflogir dros 90 o bobl yn Oldway House. Dyw symud i weithio i Gaerffili, fel awgrymwyd gan AGPh ddim yn opsiwn i nifer fawr ohonyn nhw.\nMae nifer o fusnesau Porth yn dibynnu ar gwsmeriaeth y gweithwyr lleol. Os cytunwch chi gyda ni, y dylai AGPh ail-feddwl a chadw’r Ganolfan Rheoli Dyled, arwyddwch y ddeiseb. Lledaenwch y ddeiseb i’ch cyfeillion a'ch teulu.\nDyma ran o'r llythyr ysgrifennwyd at yr Adran Gwaith a Phensiynau ...\nBydd cau Canolfan Rheoli Dyled Adran Gwaith a Phensiynau ym Mhorth yn cael effaith ddifrifol ar y Rhondda. Cyflogir dros 90 o bobl yn Oldway House.\nMae nifer o fusnesau Porth yn dibynnu ar gwsmeriaeth y gweithwyr lleol.\nRydym ni sydd wedi llofnodi isod yn cytuno y dylai AGPh ail-feddwl, a chadw’r Ganolfan Rheoli Dyled ym Mhorth.


Cyfoeth Naturiol Cymru / Argyfwng y Newid yn yr Hinsawdd - Does dim Planed B!\nGêm geirfa datblygu cynaliadwy\nGwyrdd neu gelwydd?\n‘ABC’ newid yn yr hinsawdd\nGwrthbwyso eich ôl troed carbon gyda choed\nCyfrifo faint o garbon sy'n cael ei storio mewn coed\nMawndiroedd, carbon a newid hinsawdd\nBwyta dros Gymru\nHeriau Bagloriaeth Cymru\nTrosolwg Newid Hinsawdd a’r Adroddiad ar Sefyllfa Adnoddau Naturiol (SoNaRR)\nAmgylchedd naturiol Cymru yw’r peth mwyaf gwerthfawr sydd gennym. Mae amgylchedd iach yn allweddol i fodolaeth a goroesiad pob math o fywyd ar y Ddaear. Diogelu'r amgylchedd ar gyfer cenedlaethau'r dyfodol yw un o heriau mwyaf ein hoes. Rhaid inni ddod o hyd i ffordd wyrddach o fyw ac ailddychmygu sut y gallwn ni ddefnyddio ein hadnoddau naturiol i helpu i fynd i'r afael â'r argyfyngau hinsawdd a natur sy’n ein hwynebu.\nRhowch rywfaint o gefndir. Defnyddiwch y gweithgareddau hyn i gyflwyno'r ystod eang o faterion sy'n effeithio ar ein hinsawdd – yn rhai naturiol a rhai a achoswyd gan bobl. Anogwch drafodaeth am y rhain ymysg eich dysgwyr.\nCynllun gweithgaredd - Effeithiau Naturiol neu o Waith Dyn\nClip fideo - Argyfwng yr Hinsawdd – (ffilm) – dim isdeitlau\nClip fideo - Argyfwng yr Hinsawdd – (ffilm) – isdeitlau\nNodyn gwybodaeth – yn cydfynd â Ffilm Argyfwng yr Hinsawdd\nMae’r cynllun gweithgaredd hwn yn pwysleisio pwysigrwydd rheoli ein hadnoddau naturiol mewn ffordd gynaliadwy, gan ganolbwyntio ar roi i’r dysgwyr gyflwyniad sylfaenol i ddatblygu cynaliadwy ynghyd â’r brif eirfa.\nCynllun gweithgaredd - Gêm geirfa datblygu cynaliadwy\nCardiau adnoddau - Gêm geirfa datblygu cynaliadwy\nMae’r cynllun gweithgaredd hwn yn canolbwyntio ar y ffyrdd niferus y gallwn ni fyw’n gynaliadwy ac mae’n annog dysgwyr i drafod ac ystyried y newidiadau y gallant hwy eu gwneud.\nCynllun gweithgaredd - Sut y gallwn ni fyw’n gynaliadwy?\nCardiau adnoddau - Sut y gallwn ni fyw’n gynaliadwy?\nNid yw bob amser yn hawdd adnabod cynhyrchion cynaliadwy (gwrthrychau materol, diriaethol fel barsebon) a gwasanaethau cynaliadwy (gwasanaeth y mae rhywun yn ei ddarparu e.e. rhoi cyngor,dosbarthu bwyd, dylunio gwefan). Mae’r gweithgaredd yma yn canolbwyntio ar nodi hygrededdhoniadau o blaid yr amgylchedd a chynaliadwyedd.\nCynllun gweithgaredd - Gwyrdd neu gelwydd?\nMae'r gweithgaredd hwn, sy’n perthyn i’r celfyddydau mynegiannol, yn ceisio tynnu sylw at achosion achanlyniadau newid yn yr hinsawdd ac yn trafod pa gamau y gallwn eu cymryd ar lefel unigol, i fynd i'rafael ag ef.\nCynllun gweithgaredd - 'ABC' Newid hinsawdd\nNodyn gwybodaeth - 'ABC' Newid hinsawdd\nCardiau adnoddau - 'ABC' Newid hinsawdd\nMae'r rhan fwyaf ohonon ni’n ymwybodol bod llawer o'r prosesau naturiol sy'n cefnogi bywyd pobl yn gorfod addasu i ddylanwadau newid yn yr hinsawdd. Gofynnwch i'ch dysgwyr ymchwilio a defnyddio’u sgiliau mathemateg i weld pa effaith y bydd newid yn yr hinsawdd yn ei chael ar eu hamgylchedd lleol erbyn 2050.\nCynllun gweithgaredd - Addasu i newid yn yr hinsawdd\nTaflen waith - Addasu i newid yn yr hinsawdd\nMae ein nodyn gwybodaeth yn esbonio beth yw carbon, sut mae'n cael ei gynhyrchu a sut y gall coed weithredu fel storfeydd carbon.\nNodyn Gwybodaeth - Carbon\nGan ddefnyddio ein cynllun gweithgaredd a'n hadnoddau cysylltiedig, gofynnwch i'ch dysgwyr gyfrifo eu hôl troed carbon a faint o goed fyddai eu hangen i wrthbwyso eu hôl troed.\nCynllun gweithgaredd - Ôl troed carbon\nTaflen waith - Ôl troed carbon\nCardiau adnoddau - Ôl troed carbon\nCynllun gweithgaredd - Cyfrifydd storio carbon\nCardiau adnoddau - Yr hyn sy'n cyfateb i garbon\nTaflen waith - Cyfrifydd storio carbon\nMae mawndiroedd yn storio llawer iawn o garbon ac yn gweithredu fel dalfeydd carbon naturiol. Beth yw ôl troed carbon unigol eich dysgwyr? Faint o fawn fyddai ei angen i'w gwrthbwyso nhw? Bydd ein Taflen Waith ‘Cyfrifydd Carbon Mawndiroedd’ yn helpu eich dysgwyr i ddychmygu sawl metr ciwbig y byddai eu hangen o garbon wedi’i storio mewn mawn i'w wrthbwyso.\nCynllun gweithgaredd - Mawndiroedd, carbon a newid hinsawdd ...yn dod cyn hir\nCardiau adnoddau - Asesu cyflwr, dyfnder, oedran a chynnwys carbon mawndir\nMae'r ffordd rydyn ni’n tyfu, yn cludo ac yn bwyta ein bwyd yn cael effaith enfawr ar yr amgylchedd naturiol gan fod tair rhan y broses yn cynhyrchu allyriadau. Gadewch i'ch dysgwyr archwilio gwahanol ffyrdd o fwyta i nodi pa rai sydd fwyaf cynaliadwy yn eu barn nhw.\nCynllun gweithgaredd - Bwyta dros Gymru\nFaint o amser mae’n ei gymryd i bethau bydru ar ôl eu taflu? Bydd y dysgwyr yn gweithio fel tîm er mwyn gosod eitemau yn nhrefn yr amser y byddai'n cymryd i'r eitem ymddatod yn y môr. Fel rhan o'r gweithgaredd hwn, byddant yn ystyried yr effaith y gall sbwriel ei chael ar yr amgylchedd.\nMae llygredd plastig yn peri niwed aruthrol i’r organebau sy’n dod ar ei draws. O'r cwrelau lleiaf i forfilod enfawr, mae miliynau o anifeiliaid ac adar yn marw bob blwyddyn o ganlyniad i lyncu plastig yn y môr neu fynd yn sownd ynddo. Mae’r gêm hon yn amlygu’r peryglon y mae creaduriaid y môr yn ei wynebu, wrth i’r dysgwyr (y crwbanod môr) geisio croesi grid (y môr mawr) gan osgoi gwastraff plastig peryglus.\nMae Cyfoeth Naturiol Cymru wedi bod yn aelod o brosiect DRY (Drought Risk and You) ar lefel y DU ac yn gysylltiedig â gwaith crynhoi ar gyfer Ebwy ac wedi cefnogi’r gwaith o gyfieithu nodiadau’r athrawon i’r Gymraeg.\nMae'r briffiau hyn ar gyfer Heriau Dinasyddiaeth Fyd-eang yn rhoi cyfle i ddysgwyr feithrin gwybodaeth a dealltwriaeth o sut y gellir rheoli ein hadnoddau naturiol yn gynaliadwy ar gyfer cynhyrchu ynni. Bydd y briffiau hefyd yn helpu dysgwyr i ddatblygu dealltwriaeth o'r heriau a wynebir ledled y byd wrth fynd i'r afael ag ynni cynaliadwy.\nBriff uwch - Rheoli Cynaliadwy ar Adnoddau Naturiol\nBriff uwch - Ynni Adnewyddadwy\nBriff Sylfaen Cenedlaethol - Ynni Gwyrdd\nBriff ôl-16 - Atebion Cynaliadwy ar gyfer Gwastraff\nGallwch ddod o hyd i adnoddau ategol ar ein tudalen Bagloriaeth Cymru ...yn dod cyn hir\nDysgwch fwy am ein rôl yn rheoli ac yn addasu i newid hinsawdd – Trosolwg newid hinsawdd\nAil asesiad rheolaeth gynaliadwy o adnoddau naturiol yng Nghymru – Adroddiad ar Sefyllfa Adnoddau Naturiol (SoNaRR) Cymru 2020\nFilm clip – Cyflwyniad i SoNaRR2020\nFilm clip – Prif Negeseuon SoNaRR2020


Cymdeithas Cymru-Llydaw: Ysgol Undydd Cymdeithas Cymru-Llydaw a Chyfarfod Cyffredinol 2009\nYsgol Undydd Cymdeithas Cymru-Llydaw a Chyfarfod Cyffredinol 2009\nAm y tro cyntaf erioed, cynhaliwyd ysgol undydd gan y Gymdeithas ym Merthyr Tudful. Yr unig fannau eraill y cofiaf inni gwrdd i drafod gwaith y Gymdeithas yw Caerdydd, pan oedd Guto Rhys wrth y llyw, a Thafarn y Groes, ar y ffordd i Ddolgellau, aelwyd sydd bellach yn oer ac â golwg drist iawn arni.\nEr mai peth newydd inni oedd ymweld â Merthyr, nid dyma’r cysylltiad cyntaf rhwng y dref a Lllydaw, oherwydd ymwelodd y geiriadurwr Llydaweg Frañsez Vallée (1860-1949) â hi gant a deg o flynyddoedd yn ôl, yn 1899. Mae ei ddisgrifiad ohoni braidd yn ffeithiol:\n'Mae tref Merthyr yng nghanol y maes glo. Nid lle mawr ydyw, am nad oes yno ond un stryd fawr, ynghyd â’r ffordd sy’n ei chroesi, ond yn bell ac yn agos, mae maestrefi a threfi eraill, lle y mae ffatrïoedd mawrion, ffowndrïau, gweithiau haearn, mwyndoddfeydd ac yn y blaen. Yn yr ardal honno mae gweithiau haearn pwysicaf Prydain Fawr. Mae Dowlais, Tredegar, Cyfarthfa a Phenydarren i’w cymharu Essen yn yr Almaen, Creusot yn Ffrainc a Pittsburg yn yr Unol Daleithiau...'\nBuasai’n ddifyr pe rhoesai Vallée fwy o amser i ddisgrifio’r hyn a welodd yn hytrach nag aros i adrodd hanes y dref.\nYn y Ganolfan Gymraeg newydd ym Mhontmorlais y cynhaliwyd ein cyfarfod ni. Cefais fod Pontmorlais ei hun yn ddiddorol y tu hwnt, yn dlodaidd ac yn wael ei golwg ar y cyfan, ond yn llawn adeiladau mawrion, urddasol, yn tystio i’r ffyniant a’r bywiogrwydd a’i nodweddai ar un adeg. Mae capel Soar wedi cael ei adfer ac mewn cyflwr da, ond mae’r capel Wesleiaidd hardd gerllaw wedi bod yn siop a bellach ar werth. Dros y ffordd i’r capel hwnnw mae tafarn wag. Mae hen Sinema’r Castell â gwellt yn tyfu o’i waliau, Neuadd y Sir, adeilad mawreddog o frics cochion, yn wag ac yn dadfeilio, Theatr y Royal anferthol yn llwm ei bryd ac adeilad mawr y YMCA yn barod i’w ailddatblygu. Yn sicr, nid fun fyddai aros yno bellach... Dyma le sy’n gwrthgyferbynnu’n llwyr â Bae Caerdydd a’r ddelwedd y ceisir ei rhoi o Gymru fel gwlad sy’n gwarchod ei threftadaeth a’i diwylliant. Yng nghanol hyn oll, ymddangosai siop llyfrau a disgiau Cymraeg Neuadd Soar fel gwerddon. Dyna braf oedd clywed cymaint o Gymraeg yno. ’Roedd tafarn y Dic Penderyn hefyd yn gwrthgyferbynnu â’r dref o’i chwmpas, yn fawr, yn gyfforddus ac yn hynod brysur.\nMynychwyd yr ysgol undydd gan un ar ddeg o ddysgwyr: Lynne Davies,\nGary Bevan, Lionel Hughes, Gerard Roll, David Hale, Iestyn ap Robert, Nic ap Glyn, Dafydd Frayling, Marc Tomos Davies, Jamie Bevan a Nona Evans, a’r athrawon oedd Janig Bodiou (lefel uchel), Lena Peron (lefel ganolradd) a Rhisiart Hincks (dechreuwyr). Er nad oedd y nifer yn fawr, ’roedd pawb yn cyd-dynnu’n dda a chawsom groeso twymgalon gan Jamie a chan bobl eraill Canolfan Soar, a digonedd o de ac o goffi heb sôn am gyflenwad da o bicau ar y maen a bisgedi... Aeth y rhan fwyaf ohonom i’r Dic Penderyn i gael cinio.\nYn bresennol yn y cyfarfod cyffredinol ’roedd Marc, Jamie, Nic, Nona, Lynne, David, Dafydd a Rhisiart (a wnaeth gadeirio a chadw’r cofnodion).\n1. Darllenwyd cofnodion y cyfarfod diwethaf (1/3/08), a ysgrifennwyd inni gan Wenno Piette, ein hysgrifenydd, ac fe’u cadarnhawyd.\n2. Darllenwyd llythyr gan Sarah Rowles yn egluro paham y teimla ei bod yn rhaid iddi ymddiswyddo fel trysorydd, a phasiwyd y dylem ddiolch iddi am ei gwaith rhagorol drwy’r blynyddoedd a dymuno’n dda iddi at y dyfodol.\n3. Enwebwyd Nic ap Glyn fel trysorydd newydd a’i ethol yn unfrydol. Gwahoddwyd cynigion gan eraill i wahanol swyddi’r Gymdeithas, ond gan nad oedd neb wedi ymddiswyddo a neb yn cynnig ei enw, penderfynwyd y byddai’r swyddogion eraill yn aros yn eu lle am y tro.\n4. Darllenwyd yr adroddiad ariannol manwl a baratowyd gan Sarah Rowles. Gan fod gennym arian wrth gefn a chan fod Kuzul ar Brezhoneg yn fodlon rhannu stondin gyda ni, penderfynwyd bwrw ymlaen i archebu lle yn Eisteddfod Genedlaethol y Bala a’r Cyffiniau. Cytunwyd bod angen inni fuddsoddi mewn rhagor o nwyddau a phenderfynwyd y byddai Jamie yn holi am ddyfynbrisiau i grysau-T, y byddai Nic yn chwilio am gyfeiriad y cwmni sy’n gwerthu bathodynnau o’r ddwy faner wedi eu croesi, ac y byddai Rhisiart yn chwilio am y manylion ailarchebu mygiau.\n5. ’Roedd unfrydedd barn nad oedd cynnal raffl yn debyg o fod yn werth y drafferth, heb inni gael cynnig gwobr fawr, a bod hynny’n annhebygol a’r economi fel y mae.\n6. Diolchwyd i Jamie am gynnig lle inni yn Neuadd Soar a phenderfynwyd yr hoffem gynnal gweithgaredd yno eto, er y byddem hefyd yn debyg o gynnal ein cyfarfod blynyddol nesaf yn Aberystwyth neu yn y Gogledd, er mwyn cael lleihau problemau teithio i bobl o ardaloedd eraill.\ntagiau: cyfarfod cyffredinol, gwersi, Jamie Bevan, Lena Peron, swyddogion


Mae Cerdyn Gofalwr wedi cael ei lansio i ofalwyr di-dâl sy’n gofalu am aelodau o’r teulu neu ffrindiau, na fyddai’n gallu ymdopi ar eu pennau eu hunain heb y cymorth na’r gofal y mae gofalwr di-dâl yn eu darparu.\nMae'r Cerdyn Gofalwr yn gerdyn adnabod â llun, a gyhoeddir gan Uned Gofalwyr Cyngor Sir Ceredigion, i ofalwyr sy'n 18 oed a hŷn ac sydd wedi cofrestru gyda Gwasanaeth Gwybodaeth i Ofalwyr Cyngor Sir Ceredigion ac sy’n gwneud cais am Gerdyn Gofalwr.\nMae hyn wedi cael ei ddatblygu mewn ymateb i bandemig Covid-19. Yn ystod misoedd cyntaf y pandemig, cysylltodd nifer o ofalwyr â Chyngor Sir Ceredigion i ofyn am rywbeth y gallent ei ddefnyddio i brofi eu bod yn gofalu am unigolyn pe bai rhywun yn eu herio pan fyddent yn casglu neu’n cludo nwyddau hanfodol i’r unigolyn hwnnw.\nMae gweithwyr gofal cyflogedig wedi cael llawer o ganmoliaeth briodol yn ystod y pandemig Covid-19, ac rydym hefyd am godi proffil gofalwyr di-dâl Ceredigion er mwyn sicrhau eu bod yn cael eu cydnabod a’u gwerthfawrogi yn y gymuned am eu holl waith caled.\nMae'r Cerdyn Gofalwr yn cadarnhau bod yr unigolyn a ddangosir ar y cerdyn yn ofalwr di-dâl a bod ganddynt gyfrifoldebau gofalu. Gobeithiwn y bydd cael Cerdyn Gofalwr yn rhoi sicrwydd i’r Gofalwyr bod ei swyddogaeth ddi-dâl fel gofalwr yn cael ei chydnabod a’i gwerthfawrogi yng Ngheredigion, yn ogystal â rhoi sicrwydd bod modd iddynt siopa ar ran y bobl y maent yn gofalu amdanynt, os oes angen.\nA hithau’n Bencampwr i’r Gofalwyr, dywedodd y Cynghorydd Catherine Hughes, Aelod Cabinet Cyngor Sir Ceredigion dros Borth Ceredigion, Cymorth Cynnar, Canolfannau lles a Diwylliant: “Mae’r Cerdyn Gofalwr yn ased amhrisiadwy gan ei fod yn cydnabod y bobl hynny sy’n gweithio’n ddiflino i ofalu am aelodau o’r teulu neu ffrindiau yn ein cymuned. Gwerthfawrogir eu gwaith caled, eu caredigrwydd a’u hymdrechion yn fawr ac rwy’n falch y bydd y Cerdyn Gofalwr yn fodd o roi’r gydnabyddiaeth y maent yn ei haeddu i ofalwyr, a gobeithio yn eu helpu i gyflawni tasgau cyffredin yn haws.”\nBydd gan ddeiliaid y cardiau fynediad at gyfleoedd siopa wedi’u blaenoriaethu gyda masnachwyr sy’n rhan o’r cynllun. Mae rhestr o’r masnachwyr hynny, ynghyd â buddion eraill y cynllun, ar gael ar tudalen Cerdyn Gofalwyr Cyngor Sir Ceredigion.\nMae'r Cerdyn Gofalwr yn rhywbeth newydd i Geredigion ac rydym yn gweithio gyda busnesau lleol a sefydliadau eraill er mwyn pennu'r buddion a'r gostyngiadau y bydd y Cerdyn Gofalwr yn eu cynnig. Gofynnir i fasnachwyr a busnesau lleol a hoffai gymryd rhan yn y cynllun, trwy gynnig rhyw fath o ddisgownt neu gonsesiwn i ddeiliaid y Cardiau Gofalwyr, i gysylltu â’r Uned Gofalwyr.\nI gael rhagor o wybodaeth, a gwneud cais am Gerdyn Gofalwyr Ceredigion yn RHAD AC AM DDIM, ewch i tudalen Cerdyn Gofalwyr ni neu cysylltwch â’r Uned Gofalwyr trwy ffonio 01970 633564 neu anfon e-bost i carersunit@ceredigion.gov.uk.\nMae Cerdyn Gofalwyr Ifanc hefyd yn cael ei ddatblygu a bydd yn cael ei lansio ym mis Tachwedd. Cadwch olwg ar dudalennau cyfryngau cymdeithasol y Cyngor am fwy o wybodaeth.


Merch a gipwyd yn ôl gyda'i theulu - North Wales Live\nMerch a gipwyd yn ôl gyda'i theulu\nCipwyd geneth ysgol 11 oed o d? yn Yr Wyddgrug rhywdro cyn pedwar o'r gloch prynhawn ddoe.\n09:59, 14 MAY 2010\nUpdated 02:23, 18 APR 2013\nCipwyd geneth ysgol 11 oed o d? yn Yr Wyddgrug rhywdro cyn pedwar o'r gloch prynhawn ddoe. Bu'r heddlu'n edrych amdani gyda'u ceir a'u hofrennydd, ond pum awr yn ddiweddarach cafwyd hyd iddo, ac erbyn naw o'r gloch neithiwr roedd gyda'i theulu ac roedd yr heddlu'n gofalu amdani.\nMae'r heddlu nawr yn ceisio darganfod beth digwyddodd, ond ni ddatgelwyd llawer o fanylion, ac ni wyddir lle cafwyd hyd iddi.\nDywedodd pobl leol fod ceir heddlu wedi cyrraedd y lle tua pedwar o'r gloch, ac wedyn caeodd yr heddlu'r t? i'r cyhoedd tra roedd timau fforensig yn chwilio'r adeilad a'r gerddi blaen a chefn.\nWedyn daeth dau griw ambiwlans, ac roedd parafeddygon yn mynd i mewn ac allan o'r t?, sy'n agos i ysgol gynradd Bryn Gwalia.\nDechreuodd yr heddlu edrych am gar, ond rhoddwyd gorau i'r chwilio.\nDywedodd llefarwraig ar ran yr heddlu y dechreuodd yr heddlu edrych yn sgil honiadau fod merch wedi ei chipio, gyda hofrennydd, heddweision a ditectifs, a chafwyd hyd i'r ferch 11 oed ymhen oriau. Mae hi nawr yn saff ac yn derbyn gofal gan yr heddlu a'i theulu.


Dewi Davies, Penrhiw-las (1927–2014) | Mudiad Efengylaidd Cymru\n3 Rhagfyr 2014 | gan Steve Evans\nBydd llawer o ddarllenwyr y Cylchgrawn wedi cwrdd â Dewi Penrhiw-las yn y cynadleddau blynyddol yn Aberystwyth, a’r pregethwyr a’r gweinidogion yn ein plith yn ei gofio’n ‘Pastor’ a henuriad am flynyddoedd lawer yn eglwys Bryn Moriah ger Cynwyl Elfed, ychydig o filltiroedd i’r gogledd o Gaerfyrddin. Fe aeth i’w wobr ar 10 Mawrth 2014 yng nghartref ei ferch, Llinos, yng Nghaerdydd, lle treuliodd ei fisoedd olaf.\nCafodd ei fagu ar Fferm Pant-rynn yn Llanpumsaint, yn un o bedwar brawd ac un chwaer. Yn debyg i lawer o’i genhedlaeth, mynychodd y capel yn rheolaidd ond, yn bwysicach, roedd yn gwybod y gwirionedd am Gristnogaeth go iawn trwy dystiolaeth Capel Caersalem yn y pentref, er iddo gyfaddef nad oedd yn wir gredadun, nac yn gadwedig y pryd hwnnw. Roedd yn gwybod nad oedd crefydd yn ddigon, na gweithredoedd da, na thraddodiad. Disgrifiodd ei hun yr adeg hon , hefyd, yn ‘ddyn y byd yma’ gan fwynhau’r ‘pleserau’ mae’r byd hwn yn eu cynnig.\nRoedd symudiad o Ysbryd Duw wedi bod yn ardal Llanpumsaint rai blynyddoedd cyn hyn ac fe losgodd y tân o hyd mewn sawl calon. Disgrifiodd Dewi freuddwyd a gafodd bryd hynny gyda thair croes a dynion ar bob un. Clywodd lais yn gofyn iddo, “Wyt ti’n nabod yr Un ar y groes ganol ?’ Atebodd Dewi, ‘Rwy’n nabod y ddau ar bob ochr ond nid yr Un yn y canol gan fod mwgwd dros ei wyneb’. ‘Nage’, meddai’r llais yn ei freuddwyd, ‘nid wyt yn ei weld oherwydd dros dy wyneb di mae’r mwgwd’.\nBeth amser wedi hynny, cynhaliwyd cyfres o gyfarfodydd efengylu yng Nghaersalem gyda Hywel Griffiths, Pen-y-bont ar Ogwr, yn pregethu. Cafodd yr oedfaon effaith fawr ar Dewi ond ni ddaeth i sicrwydd llawn o iachawdwriaeth tan ddydd Sul y Pasg 1954 pan gafodd gymorth gan Willie Jones, Fferm y Clytai, i ymddiried yn llwyr yn y Gwaredwr. Taflodd ei feichiau ar Galfari ac roedd Iesu yn agos iawn. Roedd taith ysbrydol Dewi wedi dechrau.\nAr ôl priodi Enid, symudodd Dewi i Fferm Penrhiw-las rhwng Tre-lech a Thalog, lle bu’n ffermio am dros hanner can mlynedd. Fe wnaeth y teulu eu cartref ysbrydol yn Eglwys Bryn Moriah, ychydig filltiroedd i ffwrdd, ac yn fuan daeth yn arweinydd yno.\nRoedd Dewi yn gryf ym mhob ffordd – yn gorfforol, yn emosiynol ac, yn bwysicach o lawer, yn ysbrydol. Roedd yn ffermwr da, yn hoff o’i deulu, yn arweinydd naturiol ac yn Gristion cyson a chadarn. Yn ei angladd pwysleisiodd Dafydd Morris yr angen oedd ar Dewi, fel pawb arall, am nerth oddi uchod, gan fod ei nerth naturiol yn annigonol i ddelio â’i bechod a’i ganlyniadau. Dymuniad Dewi oedd rhoi y clod i gyd i’w Waredwr nerthol.\nYn ystod ei fywyd hir a bendithiol, ni fu’r llwybr yn hawdd ac esmwyth drwy’r amser ac fe wynebodd galedi fel milwr da i Iesu Grist. Trwy’r cyfan, roedd ffydd gadarn ganddo a sicrwydd o fuddugoliaeth lwyr trwy’r Arglwydd. Wynebodd ei salwch terfynol yn yr un modd. Tystiodd ei ferched ei fod yn canu o hyd, ac roedd ganddo obaith sicr. Dywedodd ar y ffôn wrth Dai Rees o Fryn Moriah, ‘Os na wela’i ti, Dai, lawr yma eto, fe welwn ein gilydd ar yr ochr draw’.\nDri diwrnod cyn ein gadael, ac yntau yn ei wely, fe ddywedodd wrth ei ferched, ‘Beth am ganu?’ a chanu a wnaethant, ganeuon Seion, gyda Dewi yn arwain y ffordd ac yn cofio’r penillion yr oedd y merched yn ymdrechu’n galed i’w cofio. Yna, gyda’i lygaid ar gau, ‘Oes gair o dystiolaeth?’ Gweddïodd Dewi a thystiodd y merched ‘i’r nefoedd ddod i lawr’. Yr ‘Amen’ i’r weddi hon oedd y gair olaf a ddywedodd yr ochr yma i’r gogoniant. Cafodd fynediad helaeth i’r deyrnas dragwyddol.\nRydym yn ddiolchgar iawn am realiti nerth a gras Duw ym mywyd Dewi. Gwelir ei eisiau yn fawr, gan ei deulu, ei ffrindiau, a’r eglwys, ond mae’r Gwaredwr yr oedd yn ei adnabod, a’r bendithion y profodd, ar gael i ni i gyd.\nPan ddêl y plant ynghyd\nY rhai fu oddi cartref\nO dŷ eu Tad cyhyd;\nDechreuir y gynghanedd\nAc ni bydd wylo mwy,\nOnd Duw a sych bob deigryn\nOddi wrth eu llygaid hwy.


10 Rheswm Pam na all Busnesau Bach Anwybyddu Cyfryngau Cymdeithasol | Martech Zone\nDydd Mawrth, Ionawr 28, 2014 Dydd Llun, Ionawr 27, 2014 Douglas Karr\nMae Jason Squires wedi llunio rhestr feddylgar o 10 Rheswm Pam na all Busnesau Bach Anwybyddu Cyfryngau Cymdeithasol. Mae'n darparu'r holl dystiolaeth sydd ei hangen ar unrhyw fusnesau bach os oeddent yn dal yn chwilfrydig a ddylid plymio ai peidio. Byddwn yn culhau'r rhain i gyd i ddau reswm penodol iawn, er:\nMae eich cydweithwyr, eich rhagolygon a'ch cwsmeriaid yno ar hyn o bryd. Ydych chi yno pan mae angen help arnyn nhw? A ydych chi yno yn eu cynghori ar eu gwerthiant nesaf?\nEfallai na fydd eich cystadleuaeth yno! Mae llawer o bobl yn defnyddio hyn fel esgus ... nid oes unrhyw un yn ein diwydiant ar gyfryngau cymdeithasol. Waw ... dyna gyfle anhygoel i chi blannu'ch baner yn y ddaear! Am beth ydych chi'n aros? Eich cystadleuaeth i ddechrau?\nAmlygiad, cydnabyddiaeth, teyrngarwch ... mae'r rhain i gyd yn sbardunau i oresgyn materion ymddiriedaeth. Mae rhoi eich personoliaeth a'ch pobl o flaen eich cwmni yn lle cuddio y tu ôl i'ch brand yn eich gwneud chi'n agored i niwed. Mae hynny'n swnio fel ei fod yn ddrwg, ond nid yw. Mae pobl eisiau gweithio gyda phobl - nid logos!\nJan 31, 2014 yn 7: 29 AC\nhei! cefais syniad gwych o'ch blog cz Rwy'n rhedeg busnes bach ac yn meddwl hyrwyddo ar y rhyngrwyd. Nawr fe wnaf yn bendant gyda chymorth eich swydd. 🙂\nChwefror 1, 2014 3 yn: 34 AC\nRydym wedi dilyn yr holl Reolau Cyfryngau Cymdeithasol ar gyfer ein Busnesau Bach ac mae DIM wedi gweithio fel y rhagwelodd Gurus Cyfryngau Cymdeithasol - Mae hyn i gyd yn hype ac mae NOT100% yn warant o lwyddiant. Nid oedd gennym DDIM CYNHYRCHU ARWAIN, DIM YN DIWEDDU MEWN GWERTHIANNAU ac ni wnaeth unrhyw beth y gwnaethom geisio gyrru'r busnes ymlaen. Ond fe wnaethon ni wario llawer o arian marchnata. A pheidiwch â dweud wrthym ein bod wedi gwneud popeth yn anghywir oherwydd na wnaethom - Facebook, Twitter, Pinterest, Blog a Gwefan ... Rydym yn Weithwyr Proffesiynol Marchnata ac wedi Ceisio'r holl Gwrws; cyngor ... Mae ei hype i gyd.\nChwef 2, 2014 am 6:09 PM\n@anthonysmithchaigneau: NID yw disqus eich canlyniadau yn anghyffredin ac ni fyddwn byth yn dweud “gwnaethoch yn anghywir”. Os byddwch chi'n parhau i ddarllen ein blog, fe welwch chi lle rydyn ni wedi gwthio yn ôl yn erbyn y 'gurws'. Dyma pam rydyn ni'n argymell ffocws sy'n aml-sianel yn hytrach na chymdeithasol yn unig. Yn syml, nid yw rhai diwydiannau yno eto, nid yw rhai cymunedau'n bodoli, ac weithiau nid yw'n ffit diwylliannol i'r busnes. Rwy'n credu ei bod bob amser yn ddoniol sut mae ymgynghorwyr cyfryngau cymdeithasol yn cael canlyniadau gwych ... mae fel atwrnai yn amddiffyn atwrneiod 🙂 Wrth gwrs mae'r 'gurus' yn cael canlyniadau gwych arno ... dyna beth maen nhw'n ei wneud ar gyfer bywoliaeth. Nid yw pob diwydiant yr un peth, serch hynny!\nRwyf hefyd yn credu mai dyna pam, yn arolygon marchnata 2013, mae marchnatwyr wedi troi eu sylw yn ôl at farchnata e-bost fel prif strategaeth. Rydyn ni'n caru cyfryngau cymdeithasol i'w defnyddio fel 'adlais' a hyrwyddo ein cynnwys - ond rydyn ni'n dal i ddibynnu ar sianeli eraill fel chwilio, e-bost, hysbysebu a hyd yn oed ymdrechion allan. Diolch am ymuno â'r sgwrs!\nJan 7, 2016 yn 5: 08 AC\nYmateb tawel braf gan Douglas i Anthony.\nHyd 14, 2016 yn 6: 19 PM\nRhai rhesymau eithaf da i fynd ar gyfryngau cymdeithasol! Roeddwn i'n ei chael hi'n anodd dod o hyd i gynnwys i'w bostio nes bod fy ffrind wedi dweud wrtha i ddefnyddio Capzool, mae ganddyn nhw bostiau parod ar gyfer fy musnes arbenigol, a byddan nhw'n gwneud mwy pan fyddaf yn gofyn amdano. Mae yna hefyd galendr argymhellion sy'n rhoi swyddi i mi ar gyfer pob diwrnod o'r flwyddyn. Rwy'n argymell bod pawb yn ei ddefnyddio!


AIL HYSBYSEB Athro/awes Astudiaethau Crefyddol a’r Dyniaethau - Cyfnod Mamolaeth - Eteach\nAIL HYSBYSEB Athro/awes Astudiaethau Crefyddol a’r Dyniaethau - Cyfnod Mamolaeth\nchyfnod mamolaeth estynedig\nContract length: chyfnod mamolaeth estynedig\nJob ID: 1122742\nAthro/awes Astudiaethau Crefyddol a’r Dyniaethau\nLlawn amser a chyfnod mamolaeth estynedig\nar gyfer Ionawr 2021 tan y Pasg 2022\nDyma gyfle arbennig i ymuno ag ysgol flaengar a llwyddiannus sydd wedi’i chategoreiddio’n ysgol werdd am yr ail flwyddyn yn olynol. Mae gennym dîm brwdfrydig o staff sydd yn ymroi’n llwyr i gynnal y safonau uchaf o ddysgu ac addysgu a chyflawniad dysgwyr. Mae aelod o staff yr adran Astudiaethau Crefyddol yn cychwyn ei chyfnod mamolaeth yn gynt yn sgil pandemig COVID ac felly rydym yn chwilio am berson blaengar, brwdfrydig, ymroddgar ac egnïol sydd â’r gallu i addysgu o fewn adran Y Dyniaethau ac yn benodol Astudiaethau Crefyddol hyd at Safon Uwch. Addysgir Y Dyniaethau fel rhan o’n cwricwlwm newydd, astudiaethau crefyddol o flwyddyn 9 hyd at Safon Uwch a chwrs Dinasyddiaeth fel rhan o’n cwricwlwm lles yn CA4. Mae gan y maes dîm llwyddiannus a phrofiadol o staff, gan gynnwys aelod o’r Uwch Dîm Arwain sydd yn cefnogi’i gilydd ac yn anelu am y gorau i’n dysgwyr a thanio’u brwdfrydedd ym mhynciau’r Dyniaethau.\nMae’r ysgol ar drothwy cyfnod cyffrous wrth iddi baratoi a chyflwyno’r Cwricwlwm i Gymru a thrwy’r rhwydwaith o ysgolion Cymraeg ‘GYDA’n Gilydd’, cynigwn hyfforddiant i uwch sgilio staff i addysgu o fewn meysydd newydd iddynt. Mae’r ysgol hefyd yn rhan o bartneriaeth gydag Ysgol Gyfun Gwynllyw ym Mhontypŵl.\nYsgol Gyfun Gymraeg Llangynwyd yw unig ysgol gyfun Gymraeg sir Pen y Bont ar Ogwr ac o ganlyniad i’n perfformiad da, rydym wedi ei sefydlu fel ysgol sydd â safonau uchel a gweledigaeth glir. Lleolir yr ysgol i’r de o bentref hanesyddol Llangynwyd, llai na 10 munud o gyffordd 36 yr M4. Mae iddi gysylltiadau rhwydd a pharod o Abertawe i’r gorllewin (llai na 30 munud) a Chaerdydd i'r dwyrain (25 munud). Mae’r ysgol yn gweithio’n agos gydag ysgolion uwchradd eraill wrth ddatblygu ein cwricwlwm newydd ac yn sgil hynny cynigir amryw o gyfleoedd datblygiad proffesiynol i’n staff.\nDyma gyfle arbennig i ddatblygu gyrfa a chymryd rhan blaenllaw yn natblygiad yr ysgol gyfan gan fodloni blaenoriaethau cenedlaethol.\nOs hoffech ymuno â ni yn Ysgol Gyfun Gymraeg Llangynwyd, lawr lwythwch y ffurflen gais oddi ar wefan E-teach. Os ydych am sgwrs anffurfiol cysylltwch â’r ysgol i gael siarad ag aelod o’r Uwch Dîm Arwain.\nDyddiad cau ar gyfer ceisiadau: Dydd Mercher, 2 Rhagfyr am 12pm.\nThis is an advertisement for the post of a full-time maternity cover RE and Humanities teacher in a Welsh Medium School. The ability to communicate fluently in Welsh is essential.\nAthro Ast Cref Ionawr 2021 ail hysbyseb


Eryri i bobol sydd yn mwynhau bwyd: Deg lle i Brynu cynnyrch blasus Eryri | Ymweld ag Eryri\nEryri i bobol sydd yn mwynhau bwyd: Deg lle i Brynu cynnyrch blasus Eryri\nThis entry was posted on 30 Mawrth 2015, in Gweithgareddau ac atyniadau. Bookmark the permalink.\t2 Sylw\nMae rhai pobl yn hapus i fynd ar wyliau heb roi llawer o feddwl i’r hyn y byddant yn ei fwyta a ble mae’n dod. Ond os ydych yn mwynhau bwyd, mae ymweliad ag Eryri yn llawenydd pur…\nMae’n bosib nad ydych erioed wedi rhoi llawer o feddwl i’r pwnc o’r bwydydd a’r diodydd sy’n cael ei gynhyrchu yn Eryri . Mae hynny’n ddigon teg; mae’r ardal yn cael eu hadnabod yn fwy am ganolfan weithgareddau awyr agored o safon byd enwog ac ardal llawn atyniadau teuluol yn fwy na canolfan gastromig Prydain .\nOnd mae gan Eryri lawer iawn i’w gynnig os oes gennych ddiddordeb mewn coginio a bwyta cynnyrch anhygoel. O cig oen a chig eidion a fagwyd yn lleol i fel lleol, cynhwysion cadw a hyd yn oed gwinoedd, bydd yna ddigonedd o ddewis pan fyddwch yn ymweld ag Eryri.\n1. Siop Fferm Parc Glasfryn\nMae’r siop fferm yn Parc Glasfryn ger Pwllheli yn drysorfa o gynnyrch lleol (gan gynnwys cig a fagwyd ar dir fferm Glasfryn) a chynhwysion moethus o amgylch y byd. Mae cig eidion du Cymreig o Glasfryn yn arbennig o dda, ond edrychwch allan hefyd ar gyfer y rhewgell dewis a chymysgu lle mae dewis gwych o ffrwythau a llysiau i chi eu prynu mewn unrhyw swm a ddymunwch. Dim ond angen ychydig o aeron ar gyfer cacen gaws neu ddigon o lysiau ar gyfer caserol? Dim problem – chi sydd yn rheoli!\n2. Bwyd Cymru Bodnant\nNid yw Bwyd Cymru Bodnant yn harddwch Dyffryn Conwy yn siop yn unig – mae’n brofiad gastronomig! Yn Bodnant gallwch fwynhau diwrnod llawn allan, i gynnwys gwersi coginio, edrych sut mae cadw gwenyn lleol, ymweliad â’r ganolfan arddio ac wrth gwrs digonedd o siopa! Mae’r siop fferm yn Bodnant yn cadw amrywiaeth wych o gynnyrch o’r ystad ei hun yn ogystal ag o rannau eraill o Gymru; mewn gwirionedd, mae tua 75% o’r cynnyrch a werthwyd ym Modnant yn Gymraeg.\n3. Hooton yng Nghanolfan Arddio Fron Goch\nMae ymweliad â Chanolfan Arddio Fron Goch, ychydig y tu allan Gaernarfon, yn wledd ynddo’i hun. Ar wahân i’r dewis rhagorol o blanhigion, dodrefn gardd, anrhegion ar gyfer y cartref a’r ardd ac mwynderau eraill, mae yna gaffi bendigedig (a boblogaidd iawn) sy’n gwasanaethu bwyd blasus a chacennau hyfryd. Ond mae rheswm gwych arall i ymweld Fron Goch, a dyna siop fferm y Hooton sy’n seiliedig yno. Mae hwn yn le gwych i siopa am gig, llysiau a dyfir yn lleol ac a fagwyd yn lleol, yn ogystal â detholiad gwych o fwydydd moethus o bob cwr o Gymru a thu hwnt.\n4. Gwinllan a perllan Pant Du\nMae pobl yn aml yn synnu i ddysgu bod yna winllan yn Eryri! Nid yw Pant Du yn Nyffryn Nantlle yn unig yw gynhyrchydd o win wedi ennill gwobrau: mae hefyd yn cynhyrchu seidr ardderchog a dwr ffynnon blasus. Gallwch ymweld Pant Du am daith a blasu – neu os ydych chi’n brin o amser, fedrwch fynu a’r siop ac ail lenwi eich selar.\n5. Bragdy Mŵs Piws\nFe welwch cwrw ardderchog Bragdy Mŵs Piws yn tafarndai a siopau ar hyd a lled y rhanbarth a thu hwnt. Beth sy’n fwy o hwyl nag yfed mewn tafarn neu brynu o siop, fodd bynnag, ymweld â’r bragdy ym Mhorthmadog a chael taith a blas. Mae’r daith mond yn costio £ 5 ac ar y diwedd byddwch yn cael gwydraid am ddim a sesiwn blasu – nawr dyna fargen!\nMae Y Pantri Cymraeg ar y Maes yn Gaernarfon yn ogof Aladin o drysorau gastronomaidd. Efallai ei bod yn siop fechan, ond mae yn cadw amrywiaeth gwych o nwyddau pobi Cymraeg, melysion, cynhwysion cadw a phicls – heb sôn detholiad ardderchog o ddiodydd alcoholig Gymreig. Mae hefyd yn le gwych i fachu ychydig o ginio i fwyta wrth symud, felly galwch draw i lenwi eich basged picnic!\nMae canghennau o’r Bwtri – deli gwych a stociwr cynyrch lleol – ym Mhwllheli, Porthmadog a Wrecsam. Yma gallwch gael gawsiau gwych Cymru, pates moethus, ac dewis eang o gynnyrch lleol ac egsotig eraill. Gallwch hyd yn oed rhoi yr hamper i ffwrdd fel anrheg – er gyda ansawdd y bwyd sydd ar gael yn Bwtri, rhoi hamper i ffwrdd yw’r rhan anodd!\n8. Edwards o Gonwy\nFwy enwog am ei selsig sydd wedi ennill gwobrau, mae Edwards o Gonwy yn gigydd gwych yng nghanol y dref ganoloesol. Ond nid ei selsig yn unig sydd yn gwneud Edwards yn arbennig (a gyda llaw, gallwch brynu’r rhain yn y rhan fwyaf o’r archfarchnadoedd lleol hefyd); mae eu cig moch hefyd yn wych, ac yn ogystal â detholiad mawr o gig mae’r siop yn cadw amrywiaeth o gynnyrch lleol eraill hefyd, gan gynnwys rhai siytnis rhagorol a cynhwysion cadw eraill.\n9. Hufen Ia Cadwalader yn\nNi allwch ysgrifennu erthygl am fwyd yn Eryri heb son am Hufen Iâ Cadwaladers; mae mor flasus, mor arbennig, byddai’n warthus ei adael allan! Mae canghennau o Cadwaladers ar hyd a lled Cymru, ond byddwn yn canolbwyntio ar y gangen Criccieth ar hyn o bryd – oherwdd dyma lle dechreuodd y cyfan, ac yn eithaf posib yn y gangen mwyaf enwog a phoblogaidd o’r fusnes 88 mlwydd oed. Beth sydd mor arbennig am y hufen iâ? Bydd rhaid i chi flasu eich hun i gael gwybod, ond digon i ddweud, gyda cynhwysion sydd yn cynwys 6 pwys o ” wnaf ddim dweud wrthych” a “llawer iawn o gariad a gofal” mae’r rysáit yn gyfrinach a warchodwyd yn agos iawn!\nYn olaf, ond nid yn lleiaf gadewch i ni edrych ar Blas ar Fwyd, sydd yn dipyn o sefydliad yn Llanrwst. Nid yn unig ei fod yn un o’r delicatessen mwyaf ty allan i Lundain, ond mae hefyd yn bistro – felly os ydych chi eisiau blasu cynhwysion gwych hynny fel rhan o bryd swmpus, byddwch yn yn y lle iawn! Gyda detholiad helaeth o gynnyrch gwych o Gymru, y DU a’r byd tu hwnt, bydd yn anodd iawn cael lle mwy diddorol i siopa am fwyd – felly paciwch ychydig o fagiau siopa i mewn i’ch cês tro nesaf y byddwch yn ymweld ag Eryri, ac ewch i Blas ar Fwyd ar gyfer taith siopa bwyd y flwyddyn!\n2 thoughts on “Eryri i bobol sydd yn mwynhau bwyd: Deg lle i Brynu cynnyrch blasus Eryri”\n« Dilyn Ffordd y Pererin Yn Eryri\nY deg lle mwyaf ffotogenig yn Eryri »


Angen uchelgais ar gyfer coedwigaeth Cymru - Pwyllgor y Cynulliad\nDylai Llywodraeth Cymru ailfeddwl ar frys ei strategaeth coetiroedd a cheisio cynyddu cyfraddau plannu yn sylweddol, yn ôl un o bwyllgorau'r Cynulliad Cenedlaethol.\nMae'r adroddiad yn galw ar Lywodraeth Cymru i fod yn fwy uchelgeisiol o ran polisi coetiroedd yng Nghymru a mynd i'r afael â rhwystrau i gynyddu plannu, a allai ddod â buddion amgylcheddol, gwella lles a chefnogi busnesau yng Nghymru i gynyddu eu gweithgarwch.\nLansiodd y Pwyllgor Newid Hinsawdd, Amgylchedd a Materion Gwledig ei adroddiad ar bolisi coetiroedd yn Sioe Frenhinol Cymru.\nDarllen yr adroddiad llawn:\nHeb gyrraedd gwreiddyn y mater: uchelgais newydd ar gyfer polisïau coetiroedd (PDF, 1 MB)\nMae'r argymhellion ar gyfer Llywodraeth Cymru yn cynnwys:\nYr angen am fwy o eglurder ar sut i ddefnyddio coed a choetiroedd fel datrysiad ar gyfer llifogydd sy'n seiliedig ar natur;\nBod Llywodraeth Cymru yn ymrwymo i sicrhau o leiaf 20% o orchudd coed yn nhrefi a dinasoedd Cymru erbyn 2030, oherwydd y manteision amgylcheddol, cymdeithasol, economaidd ac iechyd sylweddol y gallant eu cyflwyno;\nYr angen i ymestyn a rheoli mynediad yn well i goetiroedd cyhoeddus, yn arbennig i grwpiau ar y cyrion;\nDylai Llywodraeth Cymru ystyried datblygu Cwmni Coedwigoedd Cenedlaethol i helpu i adfywio cymoedd de Cymru; a\nCytuno ar dargedau uchelgeisiol gyda'r sector coedwigaeth er mwyn i Gymru ddod yn gynyddol hunangynhaliol mewn pren\n“Bu i ni ymweld â choetiroedd yng Nghasnewydd, Dinas Powys, Crymlyn, Merthyr Tudful, Trecelyn, Maesteg a Phwllheli i ddysgu mwy am yr heriau a'r cyfleoedd sy'n wynebu perchnogion a rheolwyr coetiroedd yng Nghymru, ac ystyried sut gall pawb yng Nghymru elw o'n coed a'n coedwigoedd.\n“Ers 2010, mae un degfed o darged plannu coed Llywodraeth Cymru erbyn 2030 wedi'i gyflawni, ac rydym yn gwybod mai'r prif rwystrau rhag ei gyflawni yw rhai rheoleiddiol ac ariannol, gyda chanfyddiad ymysg buddsoddwyr bod Cymru wedi cau i fusnes o ran creu coetiroedd.\n“Canfu ein hadroddiad fod potensial mawr yng Nghymru i blannu mwy o goed a chreu mwy o goetiroedd, ac i ateb y galw am bren sy'n bodoli mewn rhannau eraill o'r DU.\n“Rydym yn gwybod bod disgwyl i'r galw am bren sy'n cael ei blannu yn y wlad hon godi wrth i'r diwydiant adeiladu weithio i leihau ei ôl-troed carbon. Bydd creu mwy o goetiroedd yn dod â buddion eang i ni i gyd; mae potensial i'n coed, coedwigoedd a choetiroedd gael eu mwynhau gan lawer mwy o bobl sy'n byw yng Nghymru, i adfywio ein tirweddau yn ogystal â chyfrannu at ein heconomi.”


Y sbectol gorau ar gyfer nofio - Speedo, Arena ac Adidas, gyda a heb ddiopiau.\nGwydrau ar gyfer nofio - a oes angen sbectol yn y pwll, a sut i'w dewis yn gywir?\nMae angen pwyntiau nofio ar gyfer pawb sydd o leiaf weithiau'n ymweld â'r pwll neu'n gorffwys yn agos at gyrff dŵr. Maent yn amddiffyn y llygaid rhag effeithiau niweidiol halen a chemegau sy'n cael eu cynnwys mewn dŵr, pelydrau uwchfioled a ffactorau negyddol eraill. Yn ogystal, mae'r affeithiwr hwn yn gwella gwelededd, yn enwedig o dan wyneb wyneb y dŵr.\nSut i ddewis sbectol ar gyfer nofio?\nEr mwyn prynu cynnyrch drud nid oedd yn siomi ei berchennog, mae angen i chi wybod rhai nodweddion ac ystyried rhai naws. Bydd yr awgrymiadau canlynol o weithwyr proffesiynol yn dweud wrthych sut i ddewis sbectol ar gyfer nofio:\nRhaid i bont yr affeithiwr hwn gael ei symud allan neu ei addasu o hyd. Dylid rhoi mwy o sylw i'r elfen hon, gan ei fod yn darparu gwisgo'r cynnyrch yn gyfforddus;\ngall lliw y lens fod yn un. Fodd bynnag, wrth eu dewis, dylech ystyried beth yn benodol y bydd yr affeithiwr yn cael ei ddefnyddio. Felly, ar gyfer pwll dan do, dylai lensys fod yn ysgafnach, ac i orffwys ar y môr neu arfordir y môr - tywyllwch gyda gwarchodaeth ychwanegol rhag ymbelydredd uwchfioled. Gan fod dŵr agored yn cynyddu dylanwad negyddol golau haul ar organau gweledigaeth, mae perygl o niweidio retina'r llygaid, a fydd yn achosi dioddefaint difrifol;\nDylai'r strap gael ei osod yn ddiogel ar yr ochr neu'r tu ôl. Gwnewch yn siŵr eich bod yn gwirio'r caewyr a thynnu'r strap mewn gwahanol gyfeiriadau;\nnid yw gwydrau ar gyfer nofio yn cael eu hargymell yn gryf i'w prynu heb fod yn addas. I'r gwrthwyneb, mae'n well ystyried nifer o barau ar unwaith a dewis y rhai y bydd yn fwyaf cyfleus iddynt. I wneud hyn, trowch y strap dros eich pen a gwasgwch y lens yn erbyn eich llygaid. Mae model anatomegol addas ar unwaith "sugno" i'r croen.\nA allaf nofio yn y pwll heb sbectol?\nMae pawb sy'n bwriadu mynd i nofio, yn rhyfeddu os oes angen sbectol yn y pwll. Mewn gwirionedd, nid yw'r cynnyrch hwn yn briodoldeb gorfodol ar gyfer ymweld â chyfleuster iechyd, fodd bynnag, mae'n cyflawni nifer o swyddogaethau defnyddiol, megis:\nMae sbectol haul yn eich galluogi i weld y gofod o'ch blaen ac yn lleihau'r perygl o ddod o hyd i nofiwr arall neu unrhyw rwystr;\nMae'r affeithiwr hwn yn amddiffyn y llygaid rhag ysblannu, sy'n darparu gwelededd gwell;\nYn olaf, nid yw'r cynnyrch yn caniatáu cannydd a sylweddau niweidiol eraill i dreiddio i'r llygaid, sy'n lleihau'r tebygrwydd o lid .\nDewis sbectol i nofio yn y pwll\nMae nifer o bethau ar gyfer nofio yn y pwll yn wahanol i nifer o nodweddion, felly dylid eu cymryd o ddifrif. Fel rheol, mae dynion a menywod gweithredol yn rhoi eu dewis i ategolion hyfforddi, sy'n cynnwys ffrâm silicon cadarn a lensys plastig. Mae amrywiadau ar sail rwber neoprene neu thermoplastig yn llai cyffredin.\nMae modelau hyfforddi yn ddelfrydol ar gyfer gweithgareddau awyr agored neu ddosbarthiadau aerobeg dŵr . Fodd bynnag, efallai y bydd angen goglau nofio arbennig gyda rhai nodweddion penodol ar rai pobl. Er enghraifft, mae yna ategolion a gynlluniwyd yn benodol ar gyfer symud gan un arddull neu un arall, neu opsiynau ar gyfer pobl sydd â golwg gwael.\nGwydr ar gyfer nofio gyda diopwyr\nMae dynion a menywod nad ydynt yn gallu ymfalchïo o weledigaeth berffaith yn aml yn dewis sbectol ar gyfer y pwll gyda diopwyr, gan ganiatáu iddynt weld yn llawer gwell. Yn y rhan fwyaf o gynhyrchwyr mae modelau gyda lensys yr un fath, ond nid yw pobl ag astigmatiaeth yn eu ffitio. Yn yr achos hwn, mae gweithwyr proffesiynol yn argymell dewis ategolion gyda lensys cyfnewidiadwy, y gallwch chi godi sbectol ar eu cyfer gyda'r elfennau angenrheidiol. Mae gan lensys o'r fath gam mwy na rhai confensiynol, ond nid yw hyn yn ymyrryd â'r dewis, gan fod y gofynion ar gyfer aflonyddwch gweledol yn fanwl yn llai nag arwyneb wyneb y dŵr.\nSbectol haul proffesiynol ar gyfer nofio\nBwriedir pwyntiau ar gyfer prif nofio ar gyfer athletwyr sy'n cymryd rhan mewn cystadlaethau. Serch hynny, mae'n well gan rai dynion a menywod eu defnyddio yn ystod yr hyfforddiant. Mae hyn oherwydd y ffaith fod gan y gwydrau proffesiynol ar gyfer y pwll lan galed iawn, sy'n rhoi iddynt nodweddion hydrodynamig gwell. Am y rheswm hwn, gall ategolion o'r fath achosi anghysur difrifol, ac mae angen llawer o bobl amser i ddod i arfer â hwy.\nGwydrau drych i nofio\nMae gan y sbectol nofio gorau yn y pwll wyneb drych y lensys. Maent yn edrych yn anarferol ac yn drawiadol iawn diolch i cotio arbennig sy'n amddiffyn y llygaid rhag golau dwys. Mae cynhyrchion o'r fath yn addas ar gyfer cyrff dŵr dan do ac awyr agored, ac, yn ogystal, maent yn edrych yn chwaethus ac yn wreiddiol, felly fe'u dewisir yn aml iawn gan ferched a merched o wahanol oedrannau.\nY sbectol haul gorau ar gyfer nofio\nHyd yn hyn, roedd y siopau'n cynrychioli amrywiaeth enfawr o wahanol nodweddion ar gyfer chwaraeon, gan gynnwys, sbectol ar gyfer nofio nofio a chynhyrchion tebyg ar gyfer cefnogwyr. Mae yna fodelau drud sy'n cyflawni sawl swyddogaeth, ac ategolion syml am bris fforddiadwy, fel bod pawb yn gallu dewis yr hyn sy'n addas iddo orau. Gall y sbectol pwll nofio gorau fod yn ddrud iawn, fodd bynnag, maent yn cyfiawnhau'r costau a achosir, gan eu bod yn gwasanaethu ac yn amddiffyn y llygaid yn dda o ddylanwad ffactorau negyddol.\nGwydr ar gyfer nofio Speedo\nMae sbectol o ansawdd uchel i nofio Speedo wedi ennill poblogrwydd digynsail diolch i chwaraeon proffesiynol sy'n hysbysebu cynhyrchion y brand hwn dro ar ôl tro. Mae ganddynt eiddo hydrodynamig uchel ac mae ganddynt lawer o fanteision o gymharu â modelau eraill, er enghraifft:\nuchafswm glanio caled;\ndibynadwyedd a gwydnwch;\nY dechnoleg unigryw o wneud lensys, diolch i ba raddau nad yw'r gwydrau yn gwisgo i fyny ac yn ddibynadwy yn diogelu organau gweledigaeth o gysau uwchfioled a disgleirdeb. Mae gwelededd mewn gwydrau o'r fath yn parhau'n wych, yn yr awyr agored ac yn y tu mewn golau llachar;\naddasiad am ddim a'r gallu i addasu pob model i nodweddion unigol yr athletwr;\nGwydr ar gyfer nofio Arena\nMae'n briodol ystyried y sbectol haul menywod ar gyfer nofio Arena y dewis mwyaf gorau posibl ar gyfer merched hardd ymhlith yr ystod fwyaf o gynhyrchion sydd ar gael i'w gwerthu. Maent yn cyd-fynd yn dynn i'r wyneb, ond nid ydynt yn achosi adweithiau alergaidd ac nid ydynt yn gadael unrhyw olion. Mae lensys gyda gorchudd gwrth-niwl arbennig yn amddiffyn y llygaid rhag ultrafioled a disgleirdeb yr haul yn berffaith, sy'n cadw gwelededd rhagorol o dan unrhyw amodau.\nCyflwynir pwyntiau ar gyfer nofio Arena mewn ystod eang o wahanol siapiau, trwchiau lens a lliwiau fframiau. Maent yn wych i ddechreuwyr ac amaturiaid o weithgareddau awyr agored, yn ogystal â gweithwyr proffesiynol nad ydynt yn meddwl eu bywyd heb chwaraeon. Yn ogystal â hyn, mae holl gynhyrchion y brand hwn yn gryf ac yn wydn iawn, felly maent yn cyfiawnhau eu pris yn llawn ac os gwelwch yn dda eu perchennog am amser hir.\nGoggles ar gyfer nofio Adidas\nYn ôl y rhan fwyaf o athletwyr proffesiynol, y pwyntiau gorau ar gyfer nofio yw cynhyrchion brand Adidas. Mae gan gynhyrchion y brand hwn ddyluniad chwaraeon cyffrous, bywyd gwasanaeth hir a chrefftwaith uchel. Diolch i'r strap addasadwy a'r rhaniad, mae'r gwrthrych hwn yn cymryd y siâp angenrheidiol ac nid yw'n achosi unrhyw anghysur yn y sanau.\nBag-backpack - y modelau mwyaf ffasiynol ac ymarferol ar gyfer pob achlysur\nGwyliwch Kelvin Klein\nCadwyn ar y waist\nPa fath o garreg sy'n addas i ferched Canser?\nPlentyn 2 fis - datblygiad a seicoleg\nGril BBQ Nwy\nGwen yr hydd - eiddo defnyddiol\n25 o ddiffygion bwytai sy'n difetha eich waled\nSalad gyda ham a phupur


> Llafar - Y Gyllideb Ddrafft\nDiweddarwyd 06 Tachwedd 2007\nYr wyf yn ddiolchgar am y cyfle hwn i wneud datganiad llafar ar gynigion cyllideb ddrafft 2007 Llywodraeth y Cynulliad.\nMae’r gyllideb yn gam hollbwysig yn y broses o gyflawni rhaglen 'Cymru’n Un’. Bydd y cynigion sydd ynddi yn darparu’r buddsoddiad angenrheidiol er mwyn sicrhau bod gwasanaethau cyhoeddus Cymru gyda’r gorau. Byddwn yn buddsoddi cyfanswm o £3.64 biliwn ychwanegol dros y tair blynedd nesaf, sy’n dod â chyfanswm ein gwariant i fwy nag £16 biliwn erbyn 2010-11. Mae hynny £2 biliwn yn fwy na chyllideb eleni ac yn fwy na dwbl y gyllideb o £7 biliwn yn 1999, pan grëwyd y Cynulliad.\nMae elfennau allweddol y gyllideb yn cynnwys: buddsoddiad ychwanegol o fwy nag £1.2 biliwn mewn gwasanaethau iechyd dros y tair blynedd nesaf; buddsoddiad o fwy na £100 miliwn i fynd i’r afael ag achosion a chanlyniadau newid yn yr hinsawdd; buddsoddiad mewn dysgu am oes, yn cynnwys £15 miliwn ychwanegol y flwyddyn nesaf i gyflwyno’r cyfnod sylfaen ar gyfer plant rhwng tair a saith oed, gydag arian ychwanegol ar gyfer y blynyddoedd dilynol, a £25 miliwn ychwanegol i gynyddu nifer y prentisiaethau; ehangu darpariaeth gofal plant fforddiadwy gyda buddsoddiad o £120 miliwn dros y tair blynedd nesaf; ystod o fesurau eraill i hybu tegwch a chyfiawnder cymdeithasol, gan gynnwys cymorth ychwanegol i bensiynwyr dalu'r dreth gyngor a bond ychwanegol newydd i blant ar gyfer pob plentyn sy’n dechrau’r ysgol yng Nghymru; £155 miliwn ychwanegol i wella trafnidiaeth ranbarthol a chenedlaethol; ac ymagwedd fwy strategol tuag at fuddsoddi cyfalaf, gyda chyllid ychwanegol o fwy na £400 miliwn i ategu hynny dros y tair blynedd nesaf.\nDylwn egluro ar y dechrau na fwriadaf ddefnyddio’r cyfle hwn i ysgogi neu i gymryd rhan mewn dadl lawn am y gyllideb ddrafft. Ni fwriadaf drafod pethau a gaiff eu trafod gan fy nghyd-Weinidogion, a fydd yn rhoi rhagor o fanylion am gynlluniau gwario yn eu portffolios eu hunain yn ystod y dyddiau nesaf.\nYr amser priodol i drafod y gyllideb ddrafft fydd unwaith y bydd Aelodau’r Cynulliad, y pwyllgorau craffu a’r Pwyllgor Cyllid, y byddaf fi’n cyflwyno adroddiad iddo ddydd Iau, wedi cael amser i ddeall cynigion y Llywodraeth, craffu arnynt a holi amdanynt. Bydd y broses ddyledus hon, yn ôl ein Rheolau Sefydlog, yn digwydd dros yr ychydig wythnosau nesaf ac yn arwain at ddadl lawn ar y gyllideb ddrafft yn Rhagfyr. Fodd bynnag, hoffwn gymryd y cyfle hwn heddiw i ychwanegu at y datganiad ysgrifenedig a gyhoeddais ddoe a rhoi manylion pellach am nifer o feysydd.\nMae arnaf eisiau dweud yn gwbl glir fod y Llywodraeth yn benderfynol mai gwell gwerth am arian, nid toriadau, a fydd yn rhyddhau’r adnoddau angenrheidiol i barhau i wella gwasanaethau cyhoeddus ac i ganiatáu buddsoddi mewn blaenoriaethau newydd. Daw gwell gwerth am arian ac effeithlonrwydd wrth gyflenwi gwasanaethau drwy weithio’n fwy craff a gwneud gwell defnydd o’n hasedau, nid drwy dorri gwasanaethau. Sicrheir buddiannau arwyddocaol, er enghraifft, drwy fod yn graffach wrth gaffael. Mae gwasanaeth band eang newydd y sector cyhoeddus yn enghraifft wych o gydweithio rhwng gwahanol rannau o’r sector cyhoeddus i sicrhau gwasanaeth gwell am bris is. Enghraifft arall yw rhannu gwasanaethau: mae prosiect rhannu gwasanaethau’r GIG yn y gogledd wedi sicrhau arbedion gwirioneddol ar swyddogaethau cefn swyddfa, i’w hailfuddsoddi mewn gwasanaethau rheng flaen.\nMae angen inni ddal ati o hyd i adolygu a herio ein gweithgaredd hefyd, a bod yn barod i symud adnoddau pan fo’n amlwg y gellid gwario arian yn well yn rhywle arall. Yn wyneb twf arafach mewn gwariant, mae’n anochel y bydd yn rhaid inni wneud dewisiadau anodd ynghylch sut i wario ein harian. Yr ydym wedi bod yn barod i wneud y penderfyniadau anodd hynny a blaenoriaethu ein gwariant mewn modd a fydd yn cyflawni fwyaf i bobl Cymru. Bydd rhai llinellau cyllideb yn lleihau wrth inni symud ymlaen: mae hyn yn rhan anochel o’r cylch ariannol wrth i gyllidebau newydd gael eu sefydlu ac i eraill gael eu dirwyn i ben. Mae’n adlewyrchu blaenoriaethau newidiol y Llywodraeth dros amser hefyd, yn ogystal ag anghenion proses ddynamig gwella’r modd y cyflenwir gwasanaethau cyhoeddus. Mae’n afrealistig disgwyl i bob cyllideb barhau i dyfu’n ddiddiwedd. Ni ellir fforddio hynny a byddai’n arwain at werth eithriadol o wael am y bunt yng Nghymru. Hawdd gofyn, 'Pam nad ydych wedi gwario mwy ar y maes hwn?’. Y cwestiwn anodd, na chlywaf nemor ddim atebion iddo o unman, yw 'O ble y deuai’r arian ychwanegol hwnnw?’.\nMae arnaf eisiau sôn ychydig mwy hefyd am gyllid i lywodraeth leol. Hoffwn wneud tri phwynt bras. Yn gyntaf, nid yw twf yng nghyfanswm cyllid llywodraeth leol yn anghyson â thwf cyffredinol yng nghyllideb Llywodraeth y Cynulliad. Bydd y setliad drafft i lywodraeth leol, a gyhoeddir ar 14 Tachwedd, yn cadarnhau ffigurau terfynol ar gyfer twf cynlluniedig yn y cyllid a ddarpara’r Cynulliad i lywodraeth leol-bydd fy nghyd-Weinidog, Brian Gibbons, y Gweinidog dros Gyfiawnder Cymdeithasol a Llywodraeth Leol, yn gwneud y cyhoeddiad hwnnw yr wythnos nesaf. Yr hyn y gallaf ei ddweud, ar hyn o bryd, yw y bydd cyfanswm y cyllid a ddarpara Llywodraeth y Cynulliad i lywodraeth leol-ac ni ddylem ystyried y grant cynnal refeniw ar ei ben ei hun-yn tyfu fwy na 3.2 y cant yn 2008-09, nid 2.2 y cant fel a ddyfynnwyd gan Gymdeithas Llywodraeth Leol Cymru. Mae’r ffigur hwnnw’n agos iawn at ein twf gwariant cyffredinol o 3.4 y cant. Mae’r cyllid hwnnw i lywodraeth leol, er enghraifft, yn cynnwys dros £90 miliwn o gyllid ychwanegol i ddelio â gwastraff, a enwyd yn brif flaenoriaeth gan Gymdeithas Llywodraeth Leol Cymru yn y maniffesto a gyhoeddodd yn yr haf. Mae’n cynnwys dros £45 miliwn hefyd i gefnogi gweithredu’r cyfnod sylfaen.\nYn ail, yn sicr nid yw’n wir dweud y cafodd llywodraeth leol ei hesgeuluso ers ffurfio’r Cynulliad. Rhwng 1999 a 2007, bu cynnydd o 8.7 y cant y flwyddyn ar gyfartaledd yng nghefnogaeth y Llywodraeth ganolog i awdurdodau lleol, y rhan fwyaf yn dod oddi wrth Lywodraeth y Cynulliad. Yn yr un cyfnod, bu cynnydd o 8.4 y cant y flwyddyn yng nghyllideb gyffredinol Llywodraeth y Cynulliad. Yn gyfanswm, mae cefnogaeth y Llywodraeth ganolog erbyn hyn i gyfrif am fwy na 70 y cant o wariant llywodraeth leol yng Nghymru, sydd i fyny o 67 y cant yn 1999.\nY trydydd pwynt cyffredinol yr hoffwn ei wneud yw er bod cynnyrch y dreth gyngor yng Nghymru ryw 20 y cant yn is nag yn Lloegr, a bod cynnyrch ardrethi busnes dros draean yn is, mae awdurdodau lleol yng Nghymru’n gwario mwy y pen-rhywbeth fel 2 y cant y pen yn fwy-nag awdurdodau lleol yn Lloegr. Nid yw hynny ond yn bosibl oherwydd bod cefnogaeth Llywodraeth y Cynulliad i lywodraeth leol yng Nghymru’n llawer uwch na chefnogaeth y Llywodraeth ganolog i lywodraeth leol yn Lloegr, a hynny o fwy na £500 miliwn.\nYn olaf, ymdriniaf â honiadau bod y Llywodraeth yn esgeuluso amcanion craidd, megis mynd i’r afael â thlodi plant, er mwyn talu am fentrau polisi penodol. Gwrthodaf yr honiad hwnnw’n gyfan gwbl. Mae’n hysbys y gall magwraeth dlawd wneud niwed difrifol i gyfleon plentyn mewn bywyd. Dyna pam y mae mynd i’r afael â thlodi plant yn brif flaenoriaeth i’r Llywodraeth. Ers datganoli, mae Cymru wedi cymryd camau sylweddol ymlaen. Mae canran y plant yng Nghymru sy’n byw mewn tlodi wedi syrthio o 35 y cant yn 1999 i 28 y cant yn y cyfnod diweddaraf. Dros yr un cyfnod, cwympodd y gyfradd ym Mhrydain yn ei chyfanrwydd o 33 y cant i 29 y cant. Mae gan Gymru bellach gyfradd tlodi plant sy’n is na chyfradd y Deyrnas Unedig. Mae hynny’n gryn gamp. Fodd bynnag, mae rhaglen 'Cymru’n Un’ yn ein rhwymo i fynd yn llawer pellach. Ein nod yw haneru tlodi plant erbyn 2010 a’i ddiddymu erbyn 2020. Ategir y nod uchelgeisiol hwnnw gan ymrwymiadau penodol, fel cael bond plant ychwanegol o 2009 ymlaen, a chael undebau credyd ar gael ledled Cymru, gyda mynediad i ddisgyblion ym mhob ysgol uwchradd, gan helpu i sicrhau bod cyfleon i gynilo ar gael iddynt.\nMae angen i’n gwaith yn y maes hwn ddibynnu ar gyngor arbenigol a chael ei seilio ar y dystiolaeth ddiweddaraf. Felly byddwn yn adolygu ein rhaglenni gwrthdlodi ac yn sefydlu grŵp arbenigol i roi cyngor ynghylch sut orau i gyrraedd ein nod o ddiddymu tlodi plant yng Nghymru.\nProblem gymhleth yw hon sy’n galw am weithredu gan y Llywodraeth ar draws amrediad eang o feysydd a holl adrannau’r Llywodraeth. Mae gwella sgiliau, helpu pobl i ddychwelyd i waith a chefnogaeth ychwanegol i ofal plant yn flaenoriaethau i’n dull cydlynol o fynd ati. Er mwyn gwneud yn siŵr y bydd yr holl wasanaethau cyhoeddus yn cyd-dynnu, gosodwn ddyletswydd ar bob asiantaeth gyhoeddus yng Nghymru i ddangos ymrwymiad i roi terfyn ar dlodi plant.\nMethu’r pwynt yw canolbwyntio ar wariant ar ymrwymiadau penodol. Mae 'Cymru’n Un’ yn fwy na rhestr o fentrau penodol; mae’n amlinellu rhaglen gynhwysfawr i barhau i drawsnewid Cymru’n genedl a chymdeithas hyderus, ffyniannus ac iach, gyda chwarae teg i bawb. Mae’r rhaglen hon wedi’i hadeiladu ar amcanion craidd, megis gwella iechyd pobl Cymru, mynd i’r afael â thlodi, ateb anghenion tai, gwella gwasanaethau cyhoeddus, cynyddu cyflogaeth a gwella sgiliau, ac adfywio cymunedau difreintiedig.\nBydd holl wariant Llywodraeth y Cynulliad dros y tair blynedd nesaf wedi’i anelu at gyflawni 'Cymru’n Un’, a nod 'Cymru’n Un’ yw gwneud Cymru’n lle gwell i weithio a byw ynddo i holl bobl Cymru, yn enwedig y rhai mwyaf bregus a difreintiedig.\nLlafar - Y Gyllideb Ddrafft (Cymraeg)\nLlafar - Y Gyllideb Ddrafft (Saesneg)


Children in Wales | Neges gan Owen Evans, Prif Weithredwr, Plant yng Nghymru\nNeges gan Owen Evans, Prif Weithredwr, Plant yng Nghymru\nMae llawer ohonom wedi cael ein cyffwrdd yn fawr ac yn teimlo’n ostyngedig yn wyneb gweithgaredd y mudiad Black Lives Matter/Mae Bywydau Du o Bwys wedi i George Floyd gael ei lofruddio gan yr heddlu yn Minnesota. Mae Plant yng Nghymru yn sefyll yn gadarn a phendant o blaid Black Lives Matter ac yn cefnogi’r rhai sy’n gweithio yn erbyn hiliaeth yng Nghymru ac ar draws y byd.\nOnd mae gweithredoedd yn dweud mwy na geiriau. Rydyn ni’n gwybod bod materion hiliaeth a rhagfarn wedi’u gwreiddio’n ddwfn yma yng Nghymru. Mae’r adroddiad diweddar gan Dangos y Cerdyn Coch i Hiliaeth yn tynnu sylw at yr hiliaeth a’r rhagfarn mae plant a phobl ifanc yn eu profi mewn ysgolion ledled Cymru. Mae hwn yn wirionedd creulon. Mae’n rhaid i bawb ohonon ni wneud mwy.\nFel sefydliad rydyn ni wedi ymrwymo i weithredu, nid yn y tymor byr yn unig, ond i’r tymor hir. Byddwn ni’n myfyrio ac yn cael sgyrsiau gonest ac agored am y camau y gallwn ni eu cymryd fel elusen.\nDyma rai o’r camau cychwynnol y byddwn ni’n eu cymryd:\n1. Byddwn ni’n adolygu ac yn diweddaru ein Polisi Cydraddoldeb, gan sicrhau ffocws o’r newydd ar gydraddoldeb, amrywiaeth a chynhwysiad ar draws ein holl weithgaredd.\n2. Byddwn ni’n sefydlu gweithgor mewnol i gynnal adolygiad o bob agwedd ar ein gwaith, gan gyflwyno argymhellion mewn perthynas â chydraddoldeb, amrywiaeth a chynhwysiad, gyda dull gweithredu seiliedig ar hawliau.\n3. Ac rydyn ni’n ymroddedig i weithio mewn partneriaeth gyda’n haelodau a’r plant a’r bobl ifanc rydyn ni’n gweithio gyda nhw ledled Cymru er mwyn cymryd camau i ymdrin â materion hiliaeth gyda’n gilydd.\nMae’r camau a restrir uchod yn fan cychwyn, yn hytrach nag yn nod ynddyn nhw eu hunain. Mae’n hanfodol ein bod yn cynnal deialog parhaus, a bydden ni’n croesawu’n fawr unrhyw feddyliau, sylwadau, awgrymiadau neu syniadau.


Hebreaid 7 BWM - Canys y Melchisedec hwn, brenin Salem, - Bible Gateway\nHebreaid 6Hebreaid 8\nHebreaid 7 Beibl William Morgan (BWM)\n7 Canys y Melchisedec hwn, brenin Salem, offeiriad y Duw Goruchaf, yr hwn a gyfarfu ag Abraham wrth ddychwelyd o ladd y brenhinoedd, ac a’i bendithiodd ef; 2 I’r hwn hefyd y cyfrannodd Abraham ddegwm o bob peth: yr hwn yn gyntaf, o’i gyfieithu, yw Brenin cyfiawnder, ac wedi hynny hefyd, Brenin Salem, yr hyn yw, Brenin heddwch; 3 Heb dad, heb fam, heb achau, heb fod iddo na dechrau dyddiau, na diwedd einioes; eithr wedi ei wneuthur yn gyffelyb i Fab Duw, sydd yn aros yn Offeiriad yn dragywydd. 4 Edrychwch faint oedd hwn, i’r hwn hefyd y rhoddodd Abraham y patriarch ddegwm o’r anrhaith. 5 A’r rhai yn wir sydd o feibion Lefi yn derbyn swydd yr offeiriadaeth, y mae ganddynt orchymyn i gymryd degwm gan y bobl yn ôl y gyfraith, sef gan eu brodyr, er eu bod wedi dyfod o lwynau Abraham: 6 Eithr yr hwn nid oedd ei achau ohonynt hwy, a gymerodd ddegwm gan Abraham, ac a fendithiodd yr hwn yr oedd yr addewidion iddo. 7 Ac yn ddi‐ddadl, yr hwn sydd leiaf a fendithir gan ei well. 8 Ac yma y mae dynion y rhai sydd yn meirw yn cymryd degymau: eithr yno, yr hwn y tystiolaethwyd amdano ei fod ef yn fyw. 9 Ac, fel y dywedwyf felly, yn Abraham y talodd Lefi hefyd ddegwm, yr hwn oedd yn cymryd degymau. 10 Oblegid yr ydoedd efe eto yn lwynau ei dad, pan gyfarfu Melchisedec ag ef. 11 Os ydoedd gan hynny berffeithrwydd trwy offeiriadaeth Lefi, (oblegid dan honno y rhoddwyd y gyfraith i’r bobl,) pa raid oedd mwyach godi Offeiriad arall yn ôl urdd Melchisedec, ac nas gelwid ef yn ôl urdd Aaron? 12 Canys wedi newidio’r offeiriadaeth, anghenraid yw bod cyfnewid ar y gyfraith hefyd. 13 Oblegid am yr hwn y dywedir y pethau hyn, efe a berthyn i lwyth arall, o’r hwn nid oedd neb yn gwasanaethu’r allor. 14 Canys hysbys yw, mai o Jwda y cododd ein Harglwydd ni; am yr hwn lwyth ni ddywedodd Moses ddim tuag at offeiriadaeth. 15 Ac y mae’n eglurach o lawer eto; od oes yn ôl cyffelybrwydd Melchisedec Offeiriad arall yn codi, 16 Yr hwn a wnaed, nid yn ôl cyfraith gorchymyn cnawdol, eithr yn ôl nerth bywyd annherfynol. 17 Canys tystiolaethu y mae, Offeiriad wyt ti yn dragywydd yn ôl urdd Melchisedec. 18 Canys yn ddiau y mae dirymiad i’r gorchymyn sydd yn myned o’r blaen, oherwydd ei lesgedd a’i afles. 19 Oblegid ni pherffeithiodd y gyfraith ddim, namyn dwyn gobaith gwell i mewn a berffeithiodd; trwy yr hwn yr ydym yn nesáu at Dduw. 20 Ac yn gymaint nad heb lw y gwnaethpwyd ef yn Offeiriad: 21 (Canys y rhai hynny yn wir ydynt wedi eu gwneuthur yn offeiriaid heb lw: ond hwn trwy lw, gan yr hwn a ddywedodd wrtho, Tyngodd yr Arglwydd, ac ni bydd edifar ganddo, Ti sydd Offeiriad yn dragywydd yn ôl urdd Melchisedec:) 22 Ar destament gwell o hynny y gwnaethpwyd Iesu yn Fachnïydd. 23 A’r rhai hynny yn wir, llawer sydd wedi eu gwneuthur yn offeiriaid, oherwydd lluddio iddynt gan farwolaeth barhau: 24 Ond hwn, am ei fod ef yn aros yn dragywydd, sydd ag offeiriadaeth dragwyddol ganddo. 25 Am hynny efe a ddichon hefyd yn gwbl iacháu’r rhai trwyddo ef sydd yn dyfod at Dduw, gan ei fod ef yn byw bob amser i eiriol drostynt hwy. 26 Canys y cyfryw Archoffeiriad sanctaidd, diddrwg, dihalog, didoledig oddi wrth bechaduriaid, ac wedi ei wneuthur yn uwch na’r nefoedd, oedd weddus i ni; 27 Yr hwn nid yw raid iddo beunydd, megis i’r offeiriaid hynny, offrymu aberthau yn gyntaf dros ei bechodau ei hun, ac yna dros yr eiddo’r bobl: canys hynny a wnaeth efe unwaith, pan offrymodd efe ef ei hun. 28 Canys y gyfraith sydd yn gwneuthur dynion â gwendid ynddynt, yn archoffeiriaid; eithr gair y llw, yr hwn a fu wedi’r gyfraith, sydd yn gwneuthur y Mab, yr hwn a berffeithiwyd yn dragywydd.


Gwrychoedd Hanesyddol | Long Forest\nMae'r Prosiect Coedwig Hir yn galluogi cymunedau i ddysgu mwy am bwysigrwydd gwrychoedd, yn enwedig eu rolau cynyddol hanfodol wrth gynnal bioamrywiaeth trwy gysylltu cynefinoedd dameidiog. Mae Long Forest yn ymgorffori ymchwil gwrychoedd hanesyddol yn benodol trwy astudio chwarae rôl y gwrychoedd yn ein treftadaeth ddiwylliannol o fewn y tirwedd fywiog ehangach.\nGweler isod pa weithgareddau Gwrychoedd Hanesyddol sy'n digwydd ledled Cymru.\nNod y prosiect fydd arolygu (gan ddefnyddio Mynediad Hawliau Tramwy Cyhoeddus) patrymau caeau/coedwrych canoloesol diweddarach y tu allan i Niwbwrch, Ynys Môn a phennu graddfa bresennol y rhwydwaith coedwrych gwreiddiol mewn lleoliad pentref modern. Gan ddefnyddio ap Arolwg y Goedwig Hir newydd, bydd yr arolwg hefyd yn pennu rhywogaethau coedwrych ynghyd â strwythur a swyddogaeth coedwrych. Bydd canlyniadau o’r arolwg ar gael i’r gymuned leol. Yn ogystal, anfonir canfyddiadau ymchwil a byddant ar gael i Gyngor Sir Ynys Môn ac Ymddiriedolaeth Archeolegol Gwynedd a chânt eu defnyddio i ddarparu data a gwybodaeth ar gyfer gwaith cadwraeth yn y dyfodol.\nNod y prosiect hwn fydd arolygu patrymau caeau/coedwrych canoloesol diweddarach y tu allan i’r Fflint, Sir y Fflint a phennu graddfa bresennol y rhwydwaith coedwrych gwreiddiol mewn lleoliad trefol modern. Gan ddefnyddio ap Arolwg y Goedwig Hir newydd, bydd yr arolwg hefyd yn pennu rhywogaethau coedwrych ynghyd â strwythur a swyddogaeth coedwrych. Bydd canlyniadau o’r arolwg yn cael eu cofnodi o fewn hyn a byddant ar gael i’r gymuned ac ysgolion lleol. Yn ogystal, anfonir canfyddiadau’r ymchwil i Gyngor Sir y Fflint ac Ymddiriedolaeth Archeolegol Powys Clwyd a’u defnyddio i ddarparu data a gwybodaeth ar gyfer gwaith cadwraeth yn y dyfodol.\nNod y prosiect fydd arolygu (gan ddefnyddio Mynediad Hawliau Tramwy Cyhoeddus) Pentref Pysgota diffaith o ddechrau’r 19eg Ganrif ym Maes y Mynydd ger Tyddewi, Sir Benfro a phennu graddfa bresennol y rhwydwaith coedwrych gwreiddiol yn y dirwedd fodern. Gan ddefnyddio ap Arolwg y Goedwig Hir newydd, bydd yr arolwg hefyd yn pennu rhywogaethau coedwrych ynghyd â strwythur a swyddogaeth coedwrych. Caiff canlyniadau’r arolwg eu cofnodi a byddant ar gael i’r gymuned ac ysgolion lleol. Yn ogystal, anfonir canfyddiadau’r ymchwil i Gyngor Sir Penfro, Ymddiriedolaeth Archeolegol Dyfed, Parc Cenedlaethol Arfordir Sir Benfro a’r Ymddiriedolaeth Genedlaethol a’u defnyddio i ddarparu data a gwybodaeth ar gyfer gwaith cadwraeth yn y dyfodol.\nNod y prosiect fydd arolygu (gan ddefnyddio Mynediad Hawliau Tramwy Cyhoeddus) patrymau caeau/coedwrych canoloesol diweddarach yn Thornwell, Cas-gwent a phennu graddfa bresennol y rhwydwaith coedwrych gwreiddiol mewn lleoliad trefol modern. Gan ddefnyddio ap Arolwg y Goedwig Hir newydd, bydd yr arolwg hefyd yn pennu rhywogaethau coedwrych ynghyd â strwythur a swyddogaeth coedwrych. Caiff canlyniadau’r arolwg eu cofnodi a byddant ar gael i’r gymuned ac ysgolion lleol. Yn ogystal, anfonir canfyddiadau’r ymchwil i Gyngor Sir Fynwy, Ymddiriedolaeth Archaeolegol Morgannwg Gwent a’u defnyddio i ddarparu data a gwybodaeth ar gyfer gwaith cadwraeth yn y dyfodol.


Vaughan Gething yn dweud bod gwella mynediad i ofal critigol yn allweddol | LLYW.CYMRU\nVaughan Gething yn dweud bod gwella mynediad i ofal critigol yn allweddol\nHeddiw, rhoddodd Vaughan Gething grynodeb o sut mae'r Gwasanaeth Iechyd Gwladol yn gweithio i wella gofal ar gyfer pobl sy'n ddifrifol wael yng Nghymru.\n“Mae'r cynllun hwn a ddatblygwyd gan arbenigwyr mewn gofal critigol yn egluro sut bydd y Gwasanaeth Iechyd Gwladol yn diwallu anghenion pobl sy'n ddifrifol wael, neu sydd mewn perygl o fod yn ddifrifol wael. Mae'n amlinellu hefyd y cynlluniau ar gyfer gwella'r trefniadau i adnabod cleifion yn gynnar, a bydd hyn yn allweddol i osgoi trosglwyddo cleifion yn ddiangen i unedau gofal critigol prysur.\n“Rydyn ni'n gwybod bod angen gwneud mwy o waith i wella mynediad at ofal critigol yng Nghymru ac rydyn ni'n gweld cynnydd yn hyn o beth. Mae'r grŵp wedi nodi meysydd lle byddai'n bosibl cynyddu nifer y gwelyau heb orfod cynyddu nifer y staff yn sylweddol.\n“Cafodd y cynllun hwn ei ddatblygu gan y Rhwydwaith Gofal Critigol a Thrawma a'r Grŵp Gweithredu ar gyfer y Rhai sy'n Ddifrifol Wael ac mae'n cynnwys y camau sydd angen inni eu cymryd dros y tair blynedd nesaf.\n“O ran recriwtio a'r cynnydd yn y galw am ofal critigol, mae Cymru yn wynebu'r un heriau sydd i'w gweld mewn rhannau eraill o'r DU. Rydyn ni'n disgwyl i fyrddau iechyd gydweithio a chynllunio gwasanaethau’n rhanbarthol i ddarparu gofal o ansawdd uchel.\n“Rydyn ni wedi gweld cynnydd yn y cyfraddau goroesi dros y blynyddoedd diwethaf a gostyngiad hefyd yn nifer y cleifion sy'n cael eu derbyn unwaith yn rhagor i ofal critigol yn fuan wedi iddyn nhw adael, ac mae hynny'n galonogol iawn. Mae'r cynllun hwn yn egluro sut y gall byrddau iechyd weithio gyda'i gilydd i adeiladu ar y llwyddiant hwn at y dyfodol.”


Cadi a’r Deinosoriaid | Bethan Gwanas\nCadi a’r Deinosoriaid\nAll posts tagged Cadi a’r Deinosoriaid\nPublished Ionawr 10, 2020 by gwanas\nDwi’n caru llyfrgelloedd: nid yn unig fel darllenydd, ond fel awdur hefyd. Dach chi’n gweld, bob tro dach chi’n benthyg llyfr, mae’r awdur (a’r arlunydd) yn derbyn rhai ceiniogau. Wel, os ydyn nhw wedi cofrestru efo PLR o leia, sef Public Lending Right. Awduron – os nad ydach chi wedi cofrestru, gwnewch!\nA heddiw, dan ni’n cael gweld faint o bres gawn ni am eleni, am fenthyciadau wnaethpwyd rhwng Gorffennaf 1af 2018 a Mehefin 30 2019. Weihei! A dan ni hefyd yn cael gweld faint o weithiau gafodd pob llyfr ei fenthyca.\nAr fy rhestr i, y goreuon oedd I Botany Bay: 472; Gwylliaid: 503; Cadi a’r Deinosoriaid: 645; Y Llwybr Gwaed: 745. Felly dwi’n hapus iawn! Yn enwedig efo plant a dysgwyr, gan mai llyfr ar gyfer dysgwyr ydi Y Llwybr Gwaed.\nOnd yn bendant, y llyfr sy’n taro deuddeg efo benthycwyr yn ddiweddar ydi I Botany Bay, achos mi gafodd ei fenthyca 848 o weithiau llynedd a 1339 y flwyddyn flaenorol! A 400 + y flwyddyn cyn hynny.\nDiolch yn fawr i bawb sy’n defnyddio eu llyfrgelloedd – a daliwch ati!\nTagged: Cadi a'r Deinosoriaid, Gwylliaid, Gwylliaid Cochion Mawddwy, I Botany Bay, llyfr am ddeinosoriaid, llyfr i blant 5-8 oed, llyfrau dysgwyr, Llyfrgell, Llyfrgelloedd, nofel hanesyddol, nofel hanesyddol i blant, PLR, Y Llwybr gwaed\nGŵyl Llên Plant Caerdydd 2019\nPublished Ebrill 13, 2019 by gwanas\nWel? Fuoch chi yno? Wnaethoch chi fwynhau? Mi ges i fodd i fyw, unwaith i mi lwyddo i ddod allan o faes parcio’r castell (rhy dwp i weld y botwm gwyrdd…dyyyh).\nRo’n i yn y groglofft, fy man arferol, ar y pnawn Sadwrn, a dyma fi efo’r criw:\nYn sgwrsio am a darllen darnau o Cadi a’r Deinosoriaid\nGawson ni andros o hwyl, ac roedd gwybodaeth ambell un am ddeinosoriaid yn syfrdanol! Ro’n i’n gegrwth pan wnaeth un hogan fach 3 oed nabod Triseratops. Waw. Roedd ei thad mewn sioc hefyd. Roedd y lluniau wnaethon nhw ar y diwedd yn arbennig:\nAc ro’n i wrth fy modd pan roddodd Cerys ei llun hi yn anrheg i mi:\nDiolch o galon i bawb am ddod, ac i griw yr ŵyl am y croeso a’r baned a’r bisgedi hyfryd.\nY bore wedyn, es i draw i’r Amgueddfa Genedlaethol\ni weld y blodau hyfryd tu allan\na’r rhyfeddodau tu mewn:\nOnd mi ges i siom yn y siop! Llond gwlad o lyfrau plant am ddeinosoriaid, yn cynnwys rhai Cymraeg, ond addasiadau o lyfrau Saesneg oedd pob un! Dim un gan awduron Cymraeg o Gymru! Yn Amgueddfa CYMRU!\nFelly mi fues i’n ddigon hy heddiw i yrru ebost atyn nhw yn deud pa mor siomedig o’n i, a thynnu eu sylw at hwn:\nTeimlad chwithig, dwi’n cyfadde, ond os na wna i ddeud wrthyn nhw, pwy wnaiff? Felly os welwch chi gopi o Cadi yn y siop yno ryw ben, rhowch wybod. Gwell fyth, ewch yno i holi am y llyfr!\nTagged: amgueddfa genedlaethol, books about dinosaurs, Cadi a'r Deinosoriaid, Caerdydd, girls like dinosaurs, Gŵyl Llên Plant Caerdydd, llyfrau am ddeinosoriaid, merched a deinosoriaid, Welsh books about dinosaurs, Welsh books for children about dinosaurs\nPublished Mawrth 11, 2019 by gwanas\nMi ges i ddau gyfle i ddathlu diwrnod y llyfr! Yn gyntaf, ar ddydd Gŵyl Dewi, ges i wahoddiad i Lyfrgell Dolgellau i ddarllen darnau o stori Cadi a’r Deinosoriaid a rhannu ambell boster. Mi wnes i wrthod taith i Sierra Leone er mwyn bod yn y llyfrgell (wir yr), ond peidiwch â deud hynny wrthyn nhw. Nhw oedd wedi gofyn gynta, wedi’r cwbl.\nAndros o hwyl! Fyddai Sierra Leone ddim wedi gallu cymharu. A gwneud lluniau a chrefftau deinosoraidd a Dydd Gŵyl Dewi-aidd wedyn:\nYr unig ddarn anodd o’r diwrnod oedd trio penderfynu pwy oedd yn haeddu gwobr am y wisg orau. Pawb mor dda a’r holl lygaid mawr yn syllu i fyw fy llygaid a minnau’n chwysu, ddim isio pechu neb…\nBu’n rhaid i mi ddewis goreuon y gwisgoedd eto ar Fawrth y 7fed yn Ysgol Llanfechell, Ynys Môn. A sbiwch anodd oedd hynny!\nA dim ond y plant bach oedd hynna!\nUn o fy ffefrynnau ymysg y rhai hŷn, wrth reswm, oedd hon:\nDyna sut i blesio awdur! Wedi astudio’r clawr yn fanwl, ylwch:\nO, ac mae Ysgol Gyfun Gwent Is Coed yng Nghasnewydd wedi plesio’n arw hefyd – sbiwch!\nDim ond gobeithio eu bod nhw wedi mwynhau’r darllen ynde. Gyda llaw, dwi’n clywed bod ‘na ambell ymgom Bl 7-9 arbennig wedi bod yn eiteddfodau lleol yr Urdd (Y Gwylliaid ydi’r testun) a dwi’n edrych mlaen yn arw i’w gweld a’u clywed yn y Genedlaethol fis Mai!\nOnd yn ôl i ben arall y wlad, i Fôn: mi ges i fodd i fyw yn Llanfechell, unwaith i mi ddod o hyd i’r lle. Eitha anodd – yn enwedig yn y gwynt a’r glaw.\nOnd roedd o werth o.\nDoedd fy wythnos greadigol ddim ar ben: ro’n i’n tiwtora yn Nhŷ Newydd ar y dydd Sadwrn – a’r cwrs yn llawn o bobl oedd â diddordeb mewn sgwennu ar gyfer plant a/neu bobl ifanc.\nAc un peth gafodd ei drafod bod gormod o lyfrau Cymraeg gwreiddiol yn rhy ‘neis’ a dim digon o rechen/cnecian/pwmpio a phethau felly.\nRoedd ‘na syniadau gwych gan y criw yma!\nA sôn am sgwennu a syniadau gwych, dyma lyfr i’ch rhieni/nain/taid/modryb/ athrawon. Nofel ddiweddara Sian Northey. Wrth fy modd efo hi!\nTagged: Cadi a'r Deinosoriaid, Diwrnod y Llyfr, Dydd Gŵyl Dewi, Llyfrgell Dolgellau, Perthyn, Sian Northey, Tŷ Newydd, Y Gwylliaid, Ynys Môn, Ysgol Gyfun Gwent Is Coed, Ysgol Llanfechell, ysgrifennu ar gyfer plant a phobl ifanc\nGŵyl Llenyddiaeth Plant Caerdydd\nPublished Chwefror 21, 2019 by gwanas\nMae’r ŵyl yn mynd o nerth i nerth!\nCliciwch ar y ddolen isod i lawrlwytho’r rhaglen lawn ar gyfer Gŵyl Llenyddiaeth Plant Caerdydd eleni. 🙂\nMi fydda i yno bnawn Sadwrn, Ebrill 6ed, yn is-grofft Castell Caerdydd am 3.00.\nA be fydda i’n neud?\nDarllen darn o Cadi a’r Deinosoriaid, a sôn am yr un sydd ar y gweill: Cadi a’r Celtiaid! A bydd cyfle i chi dynnu lluniau deinosoriaid – neu dylwyth teg neu bysgod a mor-forynion – neu Geltiaid. Fyny i chi.\nBydd Caryl Lewis yn sôn am ‘Little Honey Bee’ yn y bore, ac os ydach chi’n ffans o Na! Nel! bydd Meleri Wyn James yno jest cyn cinio hefyd. A llwyth o awduron eraill o bob cwr.\nWedyn os dach chi am aros yn y ddinas tan y dydd Sul, be am sesiwn Deian a Loli, tynnu lluniau gyda Huw Aaron, sgwennu gyda Manon Steffan Ros a chlywed am ‘Fi a Joe Allen’?\nPob sesiwn yn £5 a’r manylion sut i archebu lle ar y linc uchod.\nTagged: Cadi a'r Deinosoriaid, Castell Caerdydd, Gŵyl Llenyddiaeth Plant Caerdydd 2019, Huw Aaron, Little Honey Bee, Manon Steffan Ros, Na Nel! Meleri Wyn James\nBechgyn/Merched – oes angen gwahaniaethu?\nPublished Chwefror 16, 2019 by gwanas\nRoedd y neges isod ar Twitter yn ddiweddar:\nMe: do you sell kids’ water bottles?\nSales assistant: Is it for a boy or a girl?\nMe: erm, does it matter?\nHer: yes because some have dinosaurs on them.\nMe: right, so what difference does that make?\nMe: 🙄 some dinosaurs were female\nHer: (unconvinced) maybe…\nCafwyd nifer fawr o atebion wedyn yn adrodd hanesion tebyg: pobl yn amharod i adael i bobl brynu pethau ‘bechgyn’ i’w merched a phethau ‘merched’ i’w bechgyn;\nrhieni yn gwrthod hyd yn oed ystyried gadael i’w meibion brynu unrhyw beth pinc neu biws, neu i’w merched gael dilledyn/mwg/llyfr/unrhyw beth gyda deinosor/car/tractor arno.\nMae hyn yn fy ngyrru i’n benwan erioed. Be goblyn sydd o’i le efo gadael i fechgyn ddewis unrhyw liw dan haul? A pam nad yw merched bach i fod i hoffi deinosoriaid? Gofynwyd i mi a fyddai Cadi a’r Deinosoriaid yn apelio at ferched. Oni fyddai bachgen yn fwy addas i’r stori?\nY? Doedd y peth rioed wedi croesi fy meddwl i! Pam mai bechgyn a dim ond bechgyn sydd i fod i hoffi deinosoriaid – a magu diddordeb mewn hanes ac esblygiad a sut mae’r byd yn gweithio ac ati? Ond mae’n debyg bod rhai rhieni/gwerthwyr deunyddiau ar gyfer plant yn meddwl y byddai gan ferched bach ofn creaduriaid mawr fel’na. Hm. Os dach chi’n gadael iddyn nhw wylio Jurassic Park yn rhy ifanc efallai, ond a ydi’r rhieni hyn wedi gweld ffilm ‘The Good Dinosaur’?\nDwi’n eitha siŵr y bydd unrhyw hogan fach tua 7 oed + wedi gwirioni efo’r deinosor bach yma, yn union fel unrhyw hogyn. Roedd yr oedolyn yma wedi gwirioni ac yn crio bwcedi – am ei fod o mor hyfryd – ac mae’r diwedd (sboilar) yn hapus, wir yr. Dyma’r trêlar:\nIawn, mae ‘na ryw ymchwil wedi ei wneud sy’n ‘profi’ bod plant bach yn tueddu i ddewis teganau ‘addas’ i’w rhyw: ceir a thractors yn tueddu i ddenu bechgyn, tedis a doliau a phethau gyda wynebau yn tueddu i dynnu sylw merched. Ocê, mi wnai dderbyn hynna, ond ‘tueddu’ ydi hynna – doedd pob un plentyn ddim yn dilyn y drefn, achos weithiau, mae plentyn isio gwneud sŵn injan a mynd ‘Brrrm, brrm’ a dro arall mae’r un plentyn isio chwarae efo rhywbeth meddal, sgwiji efo llygaid a choesau a breichiau, dim bwys pa ryw ydyn nhw!\nA sbiwch mewn difri ar y teganau hyn: ai dim ond bechgyn sydd i fod i ystyried bod yn ddoctor, hyd yn oed heddiw?\nAc os ydi’r busnes pinc’glas ma’n cael ei lynu ato, mae rhai teganau a llyfrau hyd yn oed yn hwrjio ‘gwna dy hun yn ddel’ i ferched ‘a gwna dy hun yn glyfar’ i fechgyn:\nAnnwyl brynwyr llyfrau i’ch plant/wyrion/nithod/neiaint – plis ystyriwch be dach chi’n neud pan yn prynu llyfrau fel hyn iddyn nhw.\nPrynwch bethau fel hyn yn lle!\nDwi’n teimlo nofel newydd yn cyniwair…\nTagged: books about dinosaurs, books about dinosaurs for children in Welsh, Cadi a'r Deinosoriaid, girls and dinosaurs, girls like dinosaurs too, llyfr deinosor i ferched, llyfrau am ddeinosoriaid, merched a deinosoriaid, pinc a glas, The good dinosaur, Welsh books about dinosaurs, Welsh language dinosaurs books\nPublished Tachwedd 24, 2018 by gwanas\nDyma’r bachgen roddodd y syniad i mi ar gyfer Cadi a’r Deinosoriaid:\nDiolch yn fawr Tyler o Ysgol Bro Cinmeirch! Ei syniad o oedd bod deinosor yn bwyta Cadi. Mi wnes i ddweud “Ond mae’r stori wedi gorffen os ydi deinosor yn bwyta Cadi!” “Na, mae’n iawn,’ meddai Tyler, ‘Mae hi’n dod allan yn ei bŵ o.”\nTagged: books about dinosaurs, Cadi a'r Deinosoriaid, llyfr am ddeinosoriaid, Ysgol Bro Cinmeirch